17 Pengeluaran KWSP yang Boleh Anda Pertimbangkan

Ramai dalam kalangan pencarum KWSP beranggapan pengeluaran KWSP hanya boleh dibuat untuk
beli rumah
 sahaja. Namun sebenarnya, banyak lagi pengeluaran KWSP yang boleh anda manfaatkan antaranya untuk tujuan pendidikan, kesihatan dan sebagainya.

Table of Contents

Toggle

Rancang Persaraan Anda: Pengeluaran KWSP yang Dibenarkan untuk Keselesaan Masa Depan
Pengeluaran Sebahagian Simpanan KWSP
Pengeluaran Penuh Simpanan KWSP
Simpanan untuk Masa Depan, Buat Permohonan Pengeluaran Melalui i-Akaun KWSP

Rancang Persaraan Anda: Pengeluaran KWSP yang Dibenarkan untuk Keselesaan Masa Depan

KWSP membenarkan pengeluaran penuh atau sebahagian daripada simpanan bagi membolehkan ahli membuat persediaan menghadapi persaraan yang lebih selesa. Ia terbahagi kepada dua kategori pengeluaran yang dibenarkan iaitu pengeluaran sebahagian atau pengeluaran penuh
simpanan KWSP
.

Pengeluaran Sebahagian Simpanan KWSP

Pengeluaran ini dibenarkan untuk pencarum yang berumur 55 tahun ke bawah. Berikut antara pengeluaran daripada Akaun 2 yang dibenarkan.

1. Pengeluaran Umur 50

Apabila mencapai umur 50 tahun, anda boleh membuat pengeluaran KWSP sama ada sebahagian atau kesemua simpanan daripada Akaun 2. Wang yang dikeluarkan ini boleh digunakan sebagai
persediaan untuk persaraan
 anda.

2. Pendidikan

Anda juga boleh memilih untuk mengeluarkan simpanan daripada Akaun 2 bagi membiayai
pendidikan tinggi
 anda, pasangan (suami atau isteri), anak-anak dan/ atau ibu bapa.

Namun begitu, ia tertakluk pada institusi pendidikan dalam dan luar negara yang diluluskan sahaja. Anda boleh keluarkan kesemua simpanan dalam Akaun 2 (mengikut mana yang lebih rendah) untuk membiayai kos:

Jumlah yuran pengajian dan caj yang dikenakan oleh institusi pengajian; atau

Jumlah baki pinjaman pendidikan;

Yuran hostel dan penginapan;

Penerbangan sehala untuk pelajar tahun pertama yang belajar di luar kawasan/luar negara.

3. Haji

Ahli yang beragama Islam yang merancang untuk mengerjakan ibadat Haji boleh mengeluarkan simpanan Akaun 2 untuk perbelanjaan. Ia bagi menampung simpanan di
Lembaga Tabung Haji
 yang tidak mencukupi.

4. Mengurangkan atau Menyelesaikan Baki Pinjaman Perumahan

Anda juga boleh membuat pengeluaran KWSP daripada Akaun 2 bagi mengurangkan atau menyelesaikan
baki pinjaman perumahan
 anda atau pasangan.

5. Beli Rumah

KWSP juga turut membenarkan pengeluaran Akaun 2 untuk membiayai pembelian rumah. Keputusan ini bagi membolehkan ahli membeli hartanah bagi merealisasikan persaraan yang lebih selesa.

Untuk ketahui lebih lanjut anda boleh ikuti artikel
pengeluaran Akaun 2 untuk beli rumah
 ini.

6. Bina Rumah

Jika anda ingin membina sendiri rumah impian anda, KWSP juga membenarkan ahli membuat pengeluaran daripada Akaun 2 bagi membiayai pembinaan rumah.

7. Perumahan PR1MA

Pengeluaran KWSP ini hanya untuk pembiayaan rumah PR1MA dan bayaran akan dikreditkan secara terus ke institusi kewangan.

8. Ansuran Bulanan Pinjaman Perumahan

Bagi membantu meringankan beban pemilik rumah, KWSP turut membenarkan Pengeluaran Ansuran Bulanan Pinjaman Perumahan. Ia bagi membantu pemilik rumah yang berdepan
masalah kewangan
 membayar ansuran bulanan.

Ansuran bulanan pinjaman perumahan ini akan dibayar sekurang-kurangnya untuk tempoh enam bulan atau sehingga masalah kewangan selesai.

9. Perumahan Fleksibel

Anda boleh menggunakan simpanan KWSP untuk mendapat
kelayakan pinjaman perumahan
 yang lebih tinggi daripada institusi kewangan. Sebahagian daripada simpanan dalam Akaun 2 akan diketepikan untuk Akaun Pinjaman Perumahan Fleksibel.

Semasa penilaian kelayakan pinjaman dibuat, institusi kewangan akan mengira caruman bulanan KWSP anda sebagai sebahagian daripada pendapatan.

10. Kesihatan

Kos penjagaan kesihatan
 boleh dikatakan agak mahal dan boleh menelan belanja yang tinggi. KWSP membenarkan ahli yang menghadapi masalah kesihatan untuk membuat pengeluaran daripada Akaun 2.

Pengeluaran KWSP ini boleh digunakan bagi membiayai
kos perubatan penyakit kritikal
 dan/atau peralatan bantuan kesihatan yang diluluskan termasuk rawatan kesuburan.

11. Simpanan Melebihi RM1 Juta

Jika anda mempunyai simpanan melebihi RM1 juta, anda diberi kelonggaran untuk membuat pengeluaran dan menguruskan sendiri lebihan simpanan. Dengan cara ini, anda boleh memilih dan mempelbagaikan
portfolio pelaburan
 mengikut penilaian risiko anda sendiri.

Pengeluaran Penuh Simpanan KWSP

Pengeluaran penuh simpanan KWSP pula dibenarkan untuk pencarum yang telah mencapai umur persaraan iaitu 55 tahun ke atas. Anda mempunyai pilihan untuk menguruskan
wang persaraan
 anda sama ada dengan membuat pengeluaran penuh atau pengeluaran fleksibel. Berikut antara pengeluaran KWSP yang dibenarkan.

12. Umur 55 Tahun

Apabila mencapai umur 55 tahun, caruman dalam Akaun 1 dan Akaun 2 anda akan digabungkan ke dalam Akaun 55. Anda boleh mengeluarkan kesemua atau sebahagian daripada simpanan daripada akaun ini pada bila-bila masa.

Sekiranya anda memilih untuk terus bekerja selepas umur 55 tahun, caruman yang diterima selepas itu akan dikreditkan ke dalam Akaun Emas yang hanya boleh dikeluarkan apabila anda mencapai umur 60 tahun.

13. Umur 60 Tahun

Pengeluaran ini merupakan lanjutan daripada pengeluaran umur 55 tahun. Ia bagi memenuhi keperluan ahli yang memilih untuk melanjutkan umur persaraan dan sambung bekerja selepas umur 55 tahun.

Pada umur 60 tahun, kesemua simpanan yang terkumpul dalam Akaun 55 (jika ada) dan Akaun Emas akan digabungkan untuk pengeluaran.

Anda boleh memilih untuk membuat pengeluaran secara sekali gus atau sebahagian pada bila-bila masa untuk membiayai persaraan anda.

14. Pekerja Berpencen atau Persaraan Pilihan

Pekerja sektor awam boleh membuat pengeluaran KWSP sekali sahaja sebelum umur 55 tahun setelah diberikan taraf Pekerja Berpencen.

15. Hilang Upaya

Pengeluaran semua simpanan KWSP juga boleh dilakukan sekiranya anda hilang keupayaan fizikal atau mental sehingga menghalang anda untuk bekerja. Bagi ahli yang layak, anda akan menerima RM5,000 sebagai Bantuan Hilang Upaya untuk meringankan beban anda.

16. Meninggalkan Negara

Ahli yang telah melepaskan atau melucutkan taraf kewarganegaraan Malaysia untuk berhijrah ke negara lain atau ekspatriat, penduduk tetap (PR) atau pekerja asing yang kembali ke negara asal boleh mengeluarkan kesemua simpanan KWSP.

17. Kematian

Sekiranya anda meninggal dunia, simpanan KWSP anda boleh digunakan untuk membantu meringankan beban kewangan serta menampung perbelanjaan pengurusan pengebumian.

Sekiranya anda masih belum membuat penamaan, anda digalakkan untuk berbuat sedemikian. Ia bagi membolehkan waris terdekat anda mengeluarkan simpanan KWSP tanpa sebarang kesulitan.

Ahli keluarga yang di bawah tanggungan anda juga akan dipertimbangkan untuk menerima bayaran Bantuan Kematian bagi membantu mereka dalam waktu kesulitan.

Sekiranya anda mempunyai persoalan atau memerlukan maklumat lanjut mengenai pengeluaran sebahagian atau pengeluaran penuh KWSP, anda boleh layari
laman web KWSP
.

Simpanan untuk Masa Depan, Buat Permohonan Pengeluaran Melalui i-Akaun KWSP

Permohonan pengeluaran KWSP boleh dibuat secara manual dengan mengisi borang melalui kaunter atau kiosk. Anda juga boleh memohon untuk membuat pengeluaran secara online melalui i-Akaun KWSP. Untuk maklumat lanjut berkaitan proses pengeluaran KWSP dan dokumen yang diperlukan, anda boleh layari laman web KWSP.

Selain itu, sekiranya anda ingin mendapatkan
insurans perubatan dan kesihatan
 untuk perlindungan tambahan masa depan anda, layari laman web Qoala untuk info lanjut. Qoala merupakan
platform perbandingan dan pembaharuan insurans terbaik
 di Malaysia dengan jaminan
proses beli insurans
 yang mudah, selamat dan cepat.

Kongsi:


7 Strategi Pengurusan Kewangan Peribadi Berkesan

Rata-rata rakyat Malaysia kini sedar akan kepentingan pengurusan kewangan peribadi dengan tumpuan kepada
simpanan persaraan
,
melangsaikan hutang
 dan lain-lain lagi. Namun begitu, aspek perancangan kewangan peribadi ini tidaklah semudah yang disangkakan. Jika tersilap langkah atau tanpa perancangan dan disiplin, ia akan memberi kesan kepada kewangan individu.

Table of Contents

Toggle

Kenapa Pengurusan Kewangan Peribadi Penting Khususnya kepada Anak Muda?
Membantu Mencapai Matlamat Kewangan
Memberikan Ketenangan Fikiran
Membantu Menguruskan Kewangan dengan Bijak
Capai Matlamat Kewangan Ditetapkan, Ikuti Strategi Pengurusan Kewangan Peribadi Ini
1. Rancang Matlamat Kewangan
2. Kurangkan Perbelanjaan Tidak Perlu
3. Utamakan Objektif Jangka Pendek
4. Mula Melabur
5. Belajar Mengurus Hutang dengan Berkesan
6. Pantau Skor Kredit Anda
7. Ambil Pelan Insurans
Beli dan Renew Insurans di Qoala untuk Jaminan Perlindungan Masa Depan

Kenapa Pengurusan Kewangan Peribadi Penting Khususnya kepada Anak Muda?

Pengurusan kewangan peribadi secara asasnya melibatkan pembentukan strategi menyeluruh untuk menguruskan dan mencapai matlamat kewangan anda. Melalui perancangan kewangan, anda dapat menganalisis situasi kewangan semasa dan mengenal pasti matlamat anda.

Aspek perancangan kewangan bukanlah topik menarik untuk dibincangkan. Namun begitu, pengurusan kewangan peribadi perlu dititikberatkan setiap individu khususnya golongan muda. Artikel ini akan membantu anda memahami kepentingan pengurusan kewangan peribadi dan strategi yang boleh anda praktikkan untuk mencapai matlamat kewangan anda.

Membantu Mencapai Matlamat Kewangan

Pengurusan kewangan peribadi membolehkan anda menetapkan objektif kewangan dan membangunkan strategi untuk mencapainya. Setiap individu mempunyai impian yang berbeza seperti
membeli rumah
, berkahwin atau membeli kereta.

Walau apa pun matlamat anda, perancangan kewangan yang baik dapat membantu anda mencapainya dengan lebih mudah. Bagi membantu anda kekal fokus, bahagikan matlamat besar kepada beberapa matlamat yang lebih kecil.

Memberikan Ketenangan Fikiran

Kita tidak boleh menjangkakan apa yang akan terjadi pada masa depan – pengurusan kewangan peribadi membolehkan anda berdepan situasi luar jangka dengan ketenangan fikiran.
Simpanan kecemasan
 dan
perlindungan insurans
 yang dimiliki membolehkan anda bersedia dengan apa sahaja kemungkinan yang akan terjadi pada masa depan.

Pengurusan kewangan peribadi yang baik membolehkan anda memberi tumpuan kepada apa yang benar-benar penting dalam hidup seperti meluangkan masa berkualiti dengan yang tersayang.

Membantu Menguruskan Kewangan dengan Bijak

Kegagalan untuk merancang pengurusan kewangan peribadi dengan baik boleh mengakibatkan perbelanjaan yang berlebihan dan ketidakstabilan kewangan. Oleh sebab itu, penting untuk anda tahu cara menguruskan
pendapatan bulanan
 dan mengurangkan komitmen bulanan anda.

Sediakan strategi pengurusan kewangan dan hutang anda – cara ini dapat membantu anda hidup mengikut kemampuan dan mengurangkan perbelanjaan tidak perlu.

Capai Matlamat Kewangan Ditetapkan, Ikuti Strategi Pengurusan Kewangan Peribadi Ini

Strategi pengurusan kewangan peribadi yang tepat boleh membantu anda mencapai matlamat kewangan dengan lebih efisien. Bagi membantu anda, berikut tujuh strategi perancangan kewangan terbaik yang boleh anda ikuti:

1. Rancang Matlamat Kewangan

Anda perlu mempunyai matlamat kewangan yang jelas. Ia dapat membantu anda kekal optimis dan mencapai hasil yang diingini. Ketika membuat perancangan, penting untuk anda mempertimbangkan empat elemen utama ini:

Menentukan objektif secara spesifik;

Mengukur kemajuan anda ke arah matlamat;

Menetapkan jangka masa yang realistik;

Mengenal pasti langkah-langkah khusus yang diperlukan untuk mencapai objektif anda.

Dengan menggabungkan elemen-elemen ini dalam matlamat kewangan anda, ia dapat meningkatkan peluang anda untuk mencapai kestabilan kewangan yang lebih besar.

2. Kurangkan Perbelanjaan Tidak Perlu

Untuk memperbaiki aliran kewangan anda, mulakan dengan mengurangkan perbelanjaan yang tidak perlu seperti minuman kopi mahal atau makan di restoran mewah. Memotong perbelanjaan yang tidak perlu dapat memberi perbezaan yang besar dalam hidup anda. Bayangkan jumlah wang yang anda boleh jimat dengan tidak membeli kopi mahal setiap hari.

Hidup mengikut kemampuan dapat membantu anda membina perisai kewangan. Dengan ketidaktentuan ekonomi dan ramai berdepan situasi kehilangan pekerjaan, anda tidak perlu bergantung pada dana kecemasan semata-mata sekiranya berdepan situasi tidak terduga ini.

3. Utamakan Objektif Jangka Pendek

Anda biasanya akan menetapkan objektif kewangan jangka pendek dan jangka panjang semasa membuat perancangan kewangan. Bagi membolehkan anda mencapai momentum yang diperlukan, beri tumpuan kepada objektif jangka pendek terlebih dahulu. Fokus sebegini membolehkan anda mencapai objektif kewangan jangka panjang dengan lebih cepat.

Sebagai contoh, objektif kewangan jangka pendek anda ialah melunaskan
pinjaman PTPTN
 anda. Dengan melunaskan
pinjaman pelajaran
 lebih awal, ia dapat menambah baik aliran tunai anda dan anda akan mempunyai lebihan duit. Lebihan duit ini boleh diperuntukkan sepenuhnya kepada keutamaan lain seperti menyimpan untuk persaraan atau membina dana kecemasan.

4. Mula Melabur

Anda mungkin beranggapan bahawa cara terbaik untuk mengurus kewangan anda adalah dengan mempunyai lebih banyak
simpanan
. Tidak dinafikan simpanan dapat membantu anda membina jaringan keselamatan kewangan. Bergantung harap pada simpanan sahaja mungkin tidak mencukupi lebih-lebih lagi dalam mendepani inflasi. Ini kerana, nilai wang anda boleh berkurangan dari masa ke masa.

Antara alternatif yang boleh anda pertimbangkan untuk meningkatkan kekayaan anda dari semasa ke semasa adalah dengan melabur. Pelaburan membolehkan anda mendapat pulangan yang lebih tinggi daripada simpanan. Lebih-lebih lagi jika anda melabur untuk jangka masa panjang dan mempunyai
portfolio pelaburan
 yang pelbagai.

Di Malaysia, anda mempunyai pilihan untuk melabur dalam
pelaburan berisiko rendah
 seperti ASB dan Tabung Haji. Anda juga boleh pertimbangkan pelaburan berisiko tinggi seperti
pasaran saham
. Anda bebas memilih portfolio pelaburan anda berdasarkan
toleransi risiko pelaburan
 dan matlamat pelaburan.

Apa yang penting, lakukan penyelidikan dengan teliti dan dapatkan nasihat profesional sebelum membuat keputusan pelaburan.

5. Belajar Mengurus Hutang dengan Berkesan

Dalam menguruskan kewangan peribadi, penting untuk anda membezakan antara hutang baik dan hutang jahat. Hutang baik adalah seperti
pinjaman rumah
 dengan kadar faedah rendah dan manfaat cukai. Hutang jahat pula adalah seperti
hutang kad kredit
 dengan kadar faedah yang tinggi yang boleh membebankan anda.

Apabila seseorang individu memasuki fasa hidup yang baru, hutang atau
komitmen bulanan
 anda secara tidak langsung akan bertambah. Jika boleh, elakkan daripada menambah hutang baharu, dan beri keutamaan untuk menjelaskan hutang dengan kadar faedah yang tinggi terlebih dahulu.

Jika perlu, minta nasihat daripada perancang kewangan untuk membantu anda merancang perbelanjaan dan hutang dengan lebih baik.

6. Pantau Skor Kredit Anda

Apabila anda ingin
membeli kereta
 atau rumah baharu, anda biasanya perlu membuat pinjaman dengan bank. Memiliki skor kredit yang baik dapat meningkatkan peluang anda untuk mendapatkan
pinjaman kereta
,
pinjaman rumah
 atau kad kredit dengan kadar faedah yang lebih rendah.

Periksa
laporan CCRIS
 atau
laporan CTOS
 anda secara berkala untuk memastikan anda mempunyai skor kredit yang baik. Skor kredit yang lebih tinggi dapat meningkatkan kedudukan kewangan dan membolehkan anda memilih pinjaman lebih baik dengan kadar faedah lebih rendah.

Selain itu, ia juga menjurus kepada pengurusan aliran tunai yang lebih baik dan mengelakkan belanja faedah yang berlebihan.

7. Ambil Pelan Insurans

Perlindungan insurans
 merupakan komponen penting dalam pengurusan kewangan peribadi sebagai perlindungan masa depan. Ada sesetengah orang beranggapan bayaran
premium insurans
 setiap bulan suatu pembaziran atau perbelanjaan yang tidak perlu. Tetapi sebenarnya, insurans memainkan peranan yang sangat penting dalam kehidupan.

Insurans secara asasnya menawarkan perlindungan kepada anda dan orang yang anda sayangi daripada sebarang risiko kerugian kewangan yang tidak terduga. Ini termasuklah
kos rawatan perubatan
, kerosakan harta benda atau kehilangan pendapatan yang disebabkan oleh kecacatan atau kematian.

Beli dan
Renew
 Insurans di Qoala untuk Jaminan Perlindungan Masa Depan

Memiliki perlindungan insurans yang tepat adalah penting dalam memberikan ketenangan dan perlindungan masa depan. Sebagai contoh,
insurans kereta
 dan
insurans motosikal
 boleh melindungi anda daripada kerosakan dan kerugian akibat kemalangan.
Insurans perubatan dan insurans penyakit kritikal
 dapat membantu menampung kos perubatan sekiranya diuji dengan penyakit atau kecederaan.

Insurans kemalangan peribadi
 pula boleh memberikan sokongan kewangan dalam situasi kecacatan kekal atau kematian akibat kemalangan. Tanpa perlindungan insurans yang komprehensif, anda mungkin perlu menggunakan
wang simpanan
 atau wang persaraan anda jika sesuatu yang tidak diingini berlaku.

Kunci kepada pengurusan kewangan peribadi yang berjaya bergantung pada matlamat kewangan dan situasi semasa anda. Selain itu, jika anda mencari
platform insurans yang menawarkan pelan perlindungan yang komprehensif
 di Malaysia, layari laman web Qoala untuk maklumat lanjut.

Qoala merupakan
platform perbandingan dan pembaharuan insurans
 yang menawarkan pelbagai polisi perlindungan insurans pada harga mampu milik di Malaysia. Bandingkan harga dan manfaat daripada beberapa
syarikat insurans terbaik
 di Malaysia dengan proses yang mudah, cepat dan selamat.

Kongsi:


7 Jenis Penipuan Scammer & Apa Perlu Buat Jika Terkena?

Bayangkan
simpanan
 yang anda ada sekarang ini lesap dalam sekelip mata disebabkan satu panggilan telefon sahaja. Bunyi macam pelik tapi inilah realiti yang terjadi pada mangsa-mangsa kes penipuan
scammer
. Dalam artikel ini, Qoala akan berkongsikan 7 jenis penipuan
scam
 seperti Macau
Scam
, Skim Cepat Kaya,
Scam
 Pelaburan dan banyak lagi yang sering digunakan oleh golongan
scammer
di Malaysia.

Table of Contents

Toggle

Cara Mengelakkan Diri Daripada Menjadi Mangsa Penipuan Scammer
1. Macau Scam
2. Scam KWSP
3. Scam Cinta (Love Scam)
4. Scam Pinjaman Peribadi
5. Scam Pelaburan
6. Scam Skim Cepat Kaya
7. Scam Parcel
Apa Perlu Buat Jika Kena Tipu dengan Scammer?

Cara Mengelakkan Diri Daripada Menjadi Mangsa Penipuan
Scammer

Anda pernah tak baca artikel berita tentang mangsa-mangsa penipuan
scammer
 dan terfikir “macam mana lah boleh senang-senang je kena tipu”? Haa cakap senang tapi percayalah kalau anda berada dalam situasi yang sama tanpa menyedari taktik-taktik scammer ini, anda juga berkemungkinan besar boleh jadi mangsa.

Oleh itu, untuk elak kena
scam
, langkah pertama yang anda perlu lakukan adalah mengetahui modus operandi penipuan
scammer
.
Dengan perkembangan teknologi yang semakin canggih sekarang ini, macam-macam taktik yang lebih kompleks digunakan oleh
scammer-scammer
 di Malaysia.

Scammer
 bijak memperdaya untuk meyakinkan mangsa-mangsa untuk berkongsikan maklumat-maklumat peribadi atau terus melakukan transaksi.
Dalam bahagian ini, Qoala akan berkongsikan 7 jenis
scam
 yang popular di Malaysia dan langkah mengatasi penipuan atas talian bila anda menghadapi situasi-situasi di bawah ini.

1. Macau
Scam

Pertama dalam senarai merupakan antara penipuan yang mempunyai jumlah mangsa yang sangat tinggi sehingga ke hari ini. Macau
Scam
atau sindiket penipuan macau ini bermula di tiga buah negara iaitu Taiwan, China dan Hong Kong.

Apa itu macau
scam
? Untuk memahami Macau
Scam
 ini, anda kena faham modus operandi sindiket ini. Teknik
 spoofing
 panggilan telefon dengan menyamar menjadi pegawai sama ada dari mahkamah atau jabatan polis, adalah salah satu taktik yang sering dilakukan oleh kumpulan ini.
Berikut merupakan taktik yang biasa digunakan dalam modus operandi Macau
Scam
:

Menyamar Sebagai Pegawai Polis

Bayangkan anda terima panggilan daripada pegawai polis dan pegawai tersebut cakap dia ada waran untuk tangkap anda sebab anda telah melakukan kesalahan-kesalahan tertentu. Kalau anda tak sedar tentang modus operandi Macau
Scam
 ini, mesti anda pun akan kena
scam
.
Mangsa-mangsa selalunya akan berasa panik disebabkan ugutan kena tangkap ini.

Dari sinilah,
scammer
 ini akan mula meminta segala maklumat-maklumat peribadi yang akan membolehkan mereka untuk merompak duit dari anda nanti.
Untuk pengetahuan anda, PDRM tak akan menghubungi anda untuk meminta maklumat peribadi. Kalau betul-betul polis cari anda, pihak polis akan meminta anda untuk terus ke balai bagi membantu siasatan-siasatan tertentu.

Menyamar Sebagai Pegawai Bank/ Bank Negara

Panggilan dari bank atau bank negara ini pun ramai yang dah terkena sebab
scammer-scammer
 ni memang pandai berlakon.
Anda mungkin akan menerima panggilan seperti pegawai bank menyatakan maklumat bank atau
kad kredit
 anda telah terjejas, atau bahawa pembelian besar baru sahaja dibuat menggunakan butiran anda.

Selepas itu, mereka akan meminta maklumat tentang kad bank, nombor pin dan sebagainya. Jadi, sekiranya anda mendapat panggilan sebegini, jangan panik. Letak telefon anda dengan segera. Selepas itu, pergi ke laman web bank anda, dapatkan nombor telefon
centre
 dari situ. Kemudian anda telefon nombor tersebut untuk dapatkan kepastian.

Menyamar Sebagai Pegawai Kastam

Lagi satu,
scammer
 ni pun pandai berlakon sebagai pegawai kastam ya. Anda mungkin akan mendapat panggilan seperti anda mempunyai bungkusan yang telah ditahan oleh Kastam Malaysia. Jadi, untuk anda mendapat bungkusan itu, anda perlu membayar jumlah wang yang tertentu.
Perlu diingatkan
scammer-scammer
 ni sentiasa belajar untuk cuba helah-helah yang baru. Sesetengah scammer sangat bijak sehingga mereka boleh memalsukan ID pemanggil mereka.

Maksudnya, mereka berpura-pura membuat panggilan daripada institusi sebenar dengan menggunakan nombor talian hotline bank anda apabila mereka sebenarnya membuat panggilan daripada nombor lain.
Jika anda menerima mana-mana panggilan ini, sebaiknya tutup telefon dengan segera dan hubungi mereka semula menggunakan nombor hotline institusi. Anda boleh tengok sama ada panggilan anda akan dijawab oleh orang sama atau tak. Ini merupakan salah satu langkah mengelakkan diri daripada menjadi mangsa macau
scam
.

Sehingga hari ini, sindiket Macau
Scam
 ini masih lagi mampu memperdayakan ramai mangsa baharu. Laporan
Berita Harian
 pada 27 Januari 2022 yang lalu berkongsikan kisah seorang warga emas kerugian RM1 juta selepas menerima panggilan daripada
scammer
 yang menyamar menjadi seorang pegawai Telekom Malaysia dan juga
scammer
 yang menyamar menjadi seorang pegawai polis. Artikel
Harian Metro
pada 19 Januari 2022 melaporkan seorang jururawat rugi RM350,000 ditipu Macau
Scam
.
Search
je “Macau
Scam”
 di Google dan anda akan jumpa banyak artikel berita tentang Macau
Scam
 ini. Kalau anda dah tahu modus operandi sindiket ini, anda akan lebih berhati-hati.

2.
Scam
 KWSP

Duit KWSP
 ini macam yang anda tahu merupakan duit simpanan untuk hari tua nanti. Kebiasaannya, golongan yang dah pencen dan yang dah mengeluarkan simpanan mereka ini yang menjadi sasaran
scammer
. Selain itu, para
scammer
 ini juga menyasarkan golongan yang nak mengeluarkan duit i-Sinar dan i-Citra.
Berikut merupakan antara taktik penipuan KWSP yang digunakan oleh
scammer
:

Panggilan daripada “Ejen KWSP”

Sekiranya anda mendapat panggilan daripada seseorang yang
claim
 dirinya sebagai seorang ejen KWSP, anda boleh letak terus telefon.
KWSP tak pernah melantik mana-mana ejen untuk menguruskan simpanan anda. Jadi, anda jangan layan sekiranya
scammer
 ini
call
dan menyatakan dia boleh bantu anda untuk membuat pengeluaran atau meminta IC.

Scam
 melalui SMS

Kalau anda mendapat mesej yang mengandungi nombor OTP walaupun anda tak pernah memohon, ini bermakna
scammer
 sedang menggunakan data peribadi anda.

Aplikasi Palsu i-Sinar

Ada juga
scammer
 yang gigih membuat aplikasi yang nampak
real
 kononnya untuk memudahkan urusan pengeluaran duit KWSP. Sebagai langkah keselamatan, anda boleh menghubungi pihak KWSP untuk memastikan sama ada aplikasi tersebut milik mereka atau tak.

3.
Scam
 Cinta (
Love Scam
)

Jenis penipuan
scammer
 yang seterusnya adalah
scam
cinta. Dengan adanya platform
online dating
, para
scammer
 ini juga mengambil kesempatan untuk mencari mangsa-mangsa baharu. Dengan menggunakan profil palsu,
scammer
 akan berpura-pura berminat untuk bercinta dengan anda.
Oleh itu, berhati-hati dengan sesiapa sahaja yang anda temui secara
online
.
Scammer
 yang akan berkomunikasi dan membina kepercayaan dengan mangsa dalam tempoh beberapa minggu atau bulan.
Antara taktik yang digunakan adalah seperti:

Ada Kecemasan Kewangan

Kalau pasangan
online
 yang anda belum betul-betul kenal tiba-tiba cakap kecemasan yang memerlukan bantuan kewangan, jangan terus percaya. Kemungkinan besar ini percubaan untuk menipu anda. Anda mungkin akan diminta untuk
transfer
 duit untuk “membantu” pasangan anda.

Barang Ditahan Kastam

Ini pun taktik yang anda kena tahu. Pasangan
online
anda mungkin cakap yang dia ada membeli hadiah tapi barang tersekat di kastam. Bila ini berlaku,
scammer
 ini akan meminta anda untuk membuat pembayaran supaya barang boleh lepas di kastam.
Banyak kes tentang
love
 scam
 ni berlaku di Malaysia ini sebenarnya. Pernah ada kes seorang wanita
kehilangan hampir RM400,000
 kerana kononnya bercinta dengan lelaki yang bekerja di United Kingdom. Selain itu, ada juga seorang penoreh getah juga
kehilangan RM99,000
 selepas terpedaya dengan
love scam
ini.

Ingat,
scammer
 di luar sana memang mensasarkan kutipan wang yang besar. Jadi, anda bila nak bercinta secara
online
 tu, berhati-hatilah dan tinggalkan saja pasangan
online
 anda apabila dia mula meminta wang.

4.
Scam
Pinjaman Peribadi

Anda jangan terpedaya dengan kadar faedah 0% dan dijamin kelulusan
pinjaman
 100%. Bila anda nampak perkara yang
too good to be true
 ini, anda jangan lah mudah percaya.
Ada
scammer
 yang menyamar jadi platform pinjaman dengan menggunakan nama syarikat yang dipercayai untuk menarik mangsa untuk membuat pinjaman dengan mereka.

Jom tengok tanda-tanda yang anda boleh perhatikan bila berhadapan dengan panggilan
scammer
 pinjaman peribadi
 ini:

Scammer
 Meminta Bayaran Pendahuluan

Jika anda diminta untuk membayar yuran pendahuluan atau deposit untuk mendapatkan pinjaman, anda buat tak tahu dan jangan layan, Tiada pemberi pinjaman yang sah akan meminta anda membayar apa-apa sebelum anda menerima pinjaman

Didesak Membuat Keputusan Terburu-buru

Jika pemberi pinjaman atau ejen pinjaman terus mendesak anda untuk membuat keputusan dengan segera, anda jangan buat keputusan dengan terburu-buru pula. Anda bertenang je, kadang-kadang
scammer
 ni terdesak untuk membuat kerja dengan cepat.

Tak
Apply

Loan
 Tapi Dapat Tawaran

Anda tak ada
apply
 apa-apa
loan
 tapi dapat tawaran. Anda menerima panggilan atau e-mel yang mengatakan bahawa anda layak untuk pinjaman dengan kadar faedah yang rendah. Ini juga salah satu taktik yang biasa digunakan.
Banyak dah kes
scam
 pinjaman peribadi ini. Antaranya seorang juruteknik telah mengalami
kerugian sebanyak RM11,000
 kerana terpedaya dengan taktik suspek yang menyamar sebagai pihak bank yang terkemuka. Disebabkan ini, anda perlulah berhati-hati bila nak membuat pinjaman peribadi ini.

5.
Scam
 Pelaburan

Sekarang ni macam-macam
jenis pelaburan
 yang ada dan memang bagus kalau anda nak cuba-cuba belajar untuk membuat pelaburan.
Namun, anda perlu berhati-hati apabila nak mula melabur sebab
scam
 pelaburan ini perkara yang dah banyak terjadi sejak kebelakangan ini. Anda pun tak nak jadi mangsa kan?
Perhatikan 3 perkara di bawah ini:

Tak Ada Risiko Pelaburan Langsung, Jaminan Untung Besar

Anda anggap je ini janji manis yang hanya sekadar janji. Apabila anda dah mula komited untuk melabur, anda akan lihat sendiri untuk mendapat untung besar, memang akan ada risiko yang tinggi. Ia merupakan lumrah melabur.

Tak Ada Pemegang Amanah

Kalau tak ada pemegang amanah, anda jangan melabur di situ sebab pengarah syarikat tidak boleh sewenang-wenangnya mengeluarkan duit daripada akaun yang dipegang oleh pemegang amanah.

Pengambilan Deposit Tanpa Lesen yang Betul

Bila tak ada lesen yang betul dari Bank Negara untuk mengambil wang daripada orang ramai, jauhkan diri anda daripada melabur di situ.

6.
Scam
 Skim Cepat Kaya

Anda ada impian nak jadi kaya? Jangan ambil skim cepat kaya sebab nanti anda akan kena
scam
. Skim ini menjanjikan pulangan yang sangat masyuk dan tak masuk akal. Bunyi macam menarik tapi anda jangan terpedaya sebab skim cepat kaya ini selalunya indah khabar dari rupa. Skim cepat kaya ini selalunya menggunakan taktik MLM.

Multi-Level Marketing
 (MLM)

Juga dikenali sebagai skim piramid, skim ini merupakan strategi kewangan yang digunakan untuk menggalakkan pelabur sedia ada merekrut pelabur baharu. Ini bermakna pelabur hanya perlu melakukan pelaburan yang kecil dan mendapat pulangan yang tinggi. Apabila tiba masanya,
scamme
r akan melarikan semua duit pelabur-pelabur MLM ini. Habis semua wang, hilang begitu saja.

7.
Scam
Parcel

Adakah anda selalu
shopping
 secara
online
? Memang seronok bila membeli barang secara
online
 ni. Klik, klik saja di telefon kemudian ada servis penghantaran yang akan memberi anda barang yang anda pesan.
Tapi sekarang ni, anda kena berhati-hati sebab ada sindiket
scam
 parcel. Berikut merupakan 2 taktik yang digunakan oleh para
scammer
 di luar sana:

Cash-on-delivery
(COD)

Scammer
 perkhidmatan COD untuk menipu pelanggan untuk membayar sesuatu yang mereka tak beli pun. Sekiranya anda menerima barang COD tapi anda tak
order
, jangan bayar.

Klik Link yang Berbahaya

Yang kedua,
scammer
 menyatakan penghantaran tak boleh dibuat ke rumah mangsa dan
scammer
 ini akan cuba yakinkan
scammer
 yakinkan
parcel
 ini datang dari keluarga atau rakan mangsa. Kemudian, mangsa diminta untuk periksa emel dan klik satu link yang berbahaya. Akibatnya, maklumat peribadi semua tersebar.

Apa Perlu Buat Jika Kena Tipu dengan
Scammer
?

Bergantung kepada jenis penipuan
scammer
, langkah-langkah yang perlu diambil mungkin berbeza-beza. Memang tak dinafikan, anda akan menghadapi cabaran yang sangat besar untuk mendapatkan semula wang anda yang hilang. Namun begitu, anda boleh ambil langkah-langkah berikut sebagai permulaan untuk menjejaki
scammer
:

1. Simpan semua rekod dan dokumentasi

2. Membuat laporan polis

3. Membuat laporan kepada Bank Negara Malaysia

4. Failkan tindakan undang-undang sivil (jika dapat kenal pasti
scammer
)

Kesimpulannya, penipuan
scammer
 ini boleh berlaku kepada sesiapa saja. Mujur anda jumpa artikel ini dan dah baca sampai habis. Ingat, jangan sesekali panik apabila mendapat panggilan telefon daripada individu yang mendakwa dirinya pegawai rasmi sebuah institusi, inspektor polis dan sebagainya. Dalam keadaan yang ketakutan,
scammer
 ini akan mengambil kesempatan sepenuhnya terhadap mangsa-mangsa sekaligus memusnahkan hidup mereka.

P.S Anda tengah cari
insurans kereta terbaik
 di Malaysia? Selain insurans kereta, anda juga boleh mendapatkan
insurans motor
 dan
insurans rumah
 di Qoala. Tak perlu cari jauh-jauh, dapatkan
insurans terbaik
 dengan Qoala!

Kongsi:


Sebelum Jadi Penjamin Pinjaman, Ini 10 Perkara Penting Anda Perlu Tahu

Anda mungkin pernah berdepan situasi ahli keluarga atau rakan meminta pertolongan anda menjadi penjamin pinjaman. Pihak bank biasanya akan meminta peminjam untuk mendapatkan seorang penjamin pinjaman sekiranya peminjam tidak melepasi syarat kelulusan
pinjaman kereta
 (atau
pinjaman perumahan
) atau peminjam dikategorikan sebagai berisiko.

Table of Contents

Toggle

5 Perkara Penting Sebelum Jadi Penjamin Pinjaman
1. Kenal Pasti Tujuan Pinjaman
2. Pertimbangkan Kemampuan Bayar Balik Pinjaman
3. Semak Kontrak Penjanjian Pinjaman
4. Jangan Tandatangan Dokumen Kosong
5. Ketahui Risiko, Kesan Terhad Skor Kredit
5 Risiko Jadi Penjamin Pinjaman yang Perlu Anda Tahu
1. Aset Boleh Disita
2. Skor Kredit Boleh Terjejas
3. Boleh Diisytiharkan Muflis
4. Kerjaya Tersekat
5. Boleh Disekat daripada ke Luar Negara

5 Perkara Penting Sebelum Jadi Penjamin Pinjaman

Kita semestinya akan tersepit atau rasa berbelah bahagi jika diminta menjadi penjamin pinjaman terutamanya oleh seseorang yang mempunyai pertalian keluarga. Penting untuk anda ketahui perkara-perkara penting berkaitan penjamin pinjaman sebelum menandatangani apa-apa borang
pinjaman bank
.

Jika boleh, tolak permintaan tersebut dengan cara yang baik atau cipta alasan yang munasabah. Cara ini boleh membantu elakkan anda daripada terbeban dengan komitmen hutang jika peminjam gagal bayar balik pinjaman. Namun begitu, jika tidak boleh dielakkan, ambil kira aspek-aspek berikut sebelum bersetuju menjadi penjamin pinjaman.

1. Kenal Pasti Tujuan Pinjaman

Buat penelitian sebelum meletakkan nama anda selaku penjamin pinjaman atau
guarantor
. Kenal pasti sebab pinjaman tersebut dilakukan, dan teliti sama ada peminjam berkemampuan untuk bayar balik pinjaman tersebut.

Minta maklumat terperinci berkaitan
permohonan pinjaman
 yang ingin dilakukan. Jika anda merasakan ada sesuatu yang tidak kena, jangan takut untuk bersuara dan menolak permintaan ini.

2. Pertimbangkan Kemampuan Bayar Balik Pinjaman

Selain itu, pertimbangkan juga kemampuan anda untuk bayar balik pinjaman yang dilakukan. Lakukan analisis lengkap berkaitan kedudukan dan
kemampuan kewangan
 anda terlebih dahulu.

Ambil kira situasi sekiranya peminjam gagal melangsaikan hutang pinjaman ini. Jika ini berlaku, sudah semestinya anda yang perlu selesaikan
pinjaman tertunggak
 dan lain-lain kos tambahan yang mungkin ada.

3. Semak Kontrak Penjanjian Pinjaman

Teliti setiap klausa yang dinyatakan dalam perjanjian pinjaman. Ramai dalam kalangan penjamin pinjaman ambil mudah akan hal ini. Jika perlu, dapatkan khidmat nasihat peguam untuk pastikan anda memahami hak dan risiko sebagai penjamin.

Selain itu, anda juga boleh sediakan surat ganti rugi yang ditandatangani oleh peminjam sebagai
 back up plan
. Dengan adanya surat ini, anda boleh ambil tindakan mahkamah atas kerugian yang dihadapi jika peminjam gagal bayar balik seperti dijadualkan.

4. Jangan Tandatangan Dokumen Kosong

Jangan tandatangan mana-mana
dokumen pinjaman
 dengan terburu-buru. Selain itu, elakkan juga tandatangan dokumen kosong yang tidak terisi – hanya tandatangan dokumen pinjaman yang telah diisi oleh peminjam.

Pastikan jumlah pinjaman, kadar faedah dan tempoh kontrak dinyatakan dengan jelas. Ini bagi memastikan anda tidak bersetuju dengan terma dan syarat yang berbeza.

5. Ketahui Risiko, Kesan Terhad Skor Kredit

Meskipun anda berniat untuk membantu kawan atau ahli keluarga anda, jangan sampai perbuatan ini memakan diri. Pertimbangkan juga rekod kredit seperti laporan CCRIS dan
CTOS
, atau impak terhadap kedudukan kredit sekiranya anda menjadi penjamin.

Anda perlu tahu jika peminjam gagal bayar balik pinjaman, anda sebagai penjamin pinjaman bertanggungjawab menyelesaikan hutang tersebut. Jika anda tidak mampu selesaikan tunggakan, rekod dalam
laporan CCRIS
 anda mungkin terkesan.

5 Risiko Jadi Penjamin Pinjaman yang Perlu Anda Tahu

Penjamin pinjaman biasanya diperlukan sekiranya bakal peminjam mempunyai skor kredit yang lemah, atau pendapatan peminjam tidak melepasi syarat permohonan. Ini kerana, apabila peminjam tidak dapat bayar balik pinjaman, penjamin adalah antara orang yang akan dicari oleh pihak bank. Justeru itu, tidak hairanlah jika menjadi penjamin pinjaman berisiko tinggi.

1. Aset Boleh Disita

 Menurut
Jabatan Insolvensi
, seseorang individu boleh diisytiharkan muflis atau bankrap melalui perintah mahkamah. Pemiutang boleh memfailkan tindakan muflis terhadap penghutang jika jumlah hutang mencapai RM100,000.

Sekiranya situasi ini berlaku, Jabatan Insolvensi boleh menyita harta yang dimiliki oleh peminjam dan penjamin pinjaman untuk membayar balik hutang tersebut.

2. Skor Kredit Boleh Terjejas

Secara asasnya, dalam kes-kes tertentu bank memerlukan penjamin sebagai cagaran bagi pinjaman yang diberikan. Dalam bahasa mudah, jika peminjam buat hal atau tidak bayar balik pinjaman, bank akan mencari penjamin untuk jelaskan hutang bagi pihak peminjam.

Jika anda sebagai penjamin tidak mampu membayar balik, skor kredit anda berisiko untuk terjejas. Apabila skor kredit buruk, ia mungkin menyukarkan anda untuk membuat pinjaman lain pada masa akan datang.

3. Boleh Diisytiharkan Muflis

Seperti dijelaskan di atas, jika peminjam tidak dapat bayar balik pinjaman seperti dijadualkan, tanggungjawab untuk menjelaskan hutang tersebut jatuh kepada penjamin.

Sekiranya anda mampu bayar balik bagi pihak peminjam, ia tidak menjadi masalah. Tetapi, jika anda tidak berupaya untuk membayar balik pinjaman tersebut, anda berisiko untuk diisytiharkan
bankrap atau muflis
.

4. Kerjaya Tersekat

Selain itu, kegagalan peminjam untuk membayar balik pinjaman juga boleh memberi kesan tidak langsung kepada anda. Andaikan peminjam gagal menjelaskan hutang sehingga anda diisytiharkan bankrap, ia mungkin akan menjejaskan kerjaya anda.

Silap hari bulan, tiada majikan yang ingin mengajikan anda disebabkan rekod yang anda ada. Malah, ia juga boleh beri kesan lain seperti anda tidak boleh memiliki perniagaan atau memiliki sebahagian daripada perniagaan.

5. Boleh Disekat daripada ke Luar Negara

Individu yang memiliki hutang tertunggak atau belum dilangsaikan biasanya akan disenaraihitamkan dalam senarai sekatan imigresen. Ia sekali gus menghalang anda untuk keluar negara. Ini bermaksud, anda tidak boleh
bercuti ke luar negara
 sehingga anda keluarkan nama daripada senarai hitam ini.

Selain itu, jika anda ingin dapatkan polisi
perlindungan insurans yang komprehensif
 dan menyeluruh untuk perlindungan diri anda dan keluarga, layari laman web Qoala untuk info lanjut. Qoala merupakan
platform perbandingan insurans
 yang menawarkan pelbagai pilihan insurans daripada beberapa
syarikat insurans popular di Malaysia
.

Kongsi:


Perancangan Persaraan: Berapa Banyak Perlu Simpan?

Selepas bekerja dalam tempoh 30 sehingga 40 tahun, anda mesti mahu bersara dengan tenang dan tidak perlu memikirkan masalah duit lagi kan? Perancangan persaraan merupakan satu perkara yang harus diambil berat walaupun anda mungkin merasakan masih lama lagi untuk anda bersara. Artikel ini akan menerangkan cara menentukan wang persaraan anda.

Table of Contents

Toggle

Berapa Jumlah Wang yang Anda Perlukan untuk Bersara?
Jumlah Wang yang Disarankan untuk Bersara
Faktor-faktor yang Anda Perlu Pertimbangkan Sebelum Bersara
5 Tips Simpanan Persaraan
1. Mengira Kos Perbelanjaan Bulanan
2. Membuat Pelaburan
3. Jangan Keluarkan Duit Simpanan KWSP Jika Tidak Perlu
4. Berhati-hati dengan Scammer
5. Selesaikan Semua Pinjaman Sedia Ada Secepat Mungkin
Mulakan Perancangan Persaraan Anda Hari Ini

Berapa Jumlah Wang yang Anda Perlukan untuk Bersara?

Jika anda merupakan pekerja sektor swasta, akan tiba satu masa nanti yang anda hanya akan bergantung kepada
 wang simpanan
 atau
wang KWSP
 anda sahaja. Berbeza dengan pekerja sektor kerajaan yang kebiasaannya akan mendapat duit pencen setiap bulan selepas persaraan, anda sebagai persara sektor swasta akan menerima wang dalam jumlah yang banyak sekaligus melalui
akaun KWSP
 anda.

Salah satu cabaran yang paling besar apabila anda menerima wang dalam jumlah yang banyak sebegini adalah memastikan anda boleh menggunakannya sebaik mungkin dan berjimat dengan jumlah tersebut dalam tempoh yang panjang sekitar 15 sehingga 20 tahun. Wang yang anda terima inilah yang akan digunakan untuk menanggung perbelanjaan bulanan anda selepas bersara.

Oleh sebab itu, anda perlu mempertimbangkan perkara ini dengan serius kerana situasi kewangan anda memainkan peranan yang sangat penting apabila anda bersara nanti. Perancangan persaraan yang baik dan strategik akan dapat membantu anda lebih bersedia menghadapi segala cabaran yang bakal muncul.

Jumlah Wang yang Disarankan untuk Bersara

Jawapan untuk persoalan ini adalah subjektif kerana ia bergantung kepada gaya hidup anda sendiri ataupun gaya hidup yang anda idamkan selepas persaraan. Anda juga perlu ambik kira jumlah tanggungan yang anda ada serta jumlah komitmen hutang yang anda perlu langsaikan seperti
loan
 kereta
 atau
pinjaman perumahan
.

Pihak KWSP telah menyarankan jumlah wang minimum untuk bersara sekitar RM228,000 sehingga RM240,000 bermula 1 Januari 2019. Namun begitu, masih ramai lagi rakyat Malaysia yang tidak mampu pun untuk mencapai amaun ini apabila mencapai umur bersara iaitu 55 tahun.

Secara kasarnya, jumlah yang disarankan ini masih belum mencukupi. Bayangkan jika anda bersara pada umur 55 tahun, untuk anda menjalani kehidupan untuk tempoh 20 tahun yang akan datang selepas persaraan dengan jumlah tersebut, anda hanya boleh menggunakan sekitar RM1,000 sebulan sahaja.

Walau bagaimanapun, jumlah ini ditentukan untuk perbelanjaan keperluan harian sahaja. Untuk anda menikmati persaraan yang selesa, anda mungkin perlu memerlukan wang yang lebih untuk perbelanjaan perubatan, tanggungan keluarga, insurans,
percutian
 dan hiburan dan sebagainya.

Setiap individu mempunyai gaya hidup yang berbeza-beza dan anda mungkin akan berbelanja lebih daripada RM1,000 sebulan terutama sekali jika anda mempunyai tanggungan seperti ahli keluarga.
Bank Negara Malaysia
telah mengeluarkan saranan jumlah wang perbelanjaan yang anda perlu sediakan pada setiap bulan bergantung kepada tiga kategori:

Kategori

Jumlah Perbelanjaan Bulanan yang Disarankan oleh Bank Negara

Dewasa Bujang

RM2,700

Pasangan tanpa Anak

RM4,500

Pasangan dengan Dua Orang Anak

RM6,500

Berdasarkan jumlah perbelanjaan yang disarankan oleh Bank Negara Malaysia ini, anda akan menghadapi kesukaran untuk mengharungi hari-hari persaraan dengan wang simpanan RM240,000 seperti yang telah disarankan oleh pihak KWSP. Untuk hidup dalam masa 15 hingga 20 tahun akan datang dengan selesa, anda akan memerlukan simpanan yang lebih banyak.

Contohnya, individu yang berstatus bujang memerlukan RM2,700 sebulan berdasarkan saranan Bank Negara. Ini bermakna, individu tersebut memerlukan simpanan sekitar RM500,000 sehingga RM600,000 untuk menjalani kehidupan dengan selesa setelah bersara kelak.

Faktor-faktor yang Anda Perlu Pertimbangkan Sebelum Bersara

Berikut merupakan komitmen kewangan lain yang anda mungkin perlu tanggung selepas anda bersara:

Tanggungan kewangan untuk pasangan, anak atau tanggungan-tanggungan lain

Yuran pengajian anak-anak

Pinjaman Perumahan
 atau komitmen hutang lain yang belum diselesaikan

Membeli
polisi insurans
 baharu jika anda sebelum ini bergantung pada perlindungan yang disediakan oleh syarikat atau anda sudah mencapai had umur polisi sedia ada

Kadar inflasi kerana harga barang berkemungkinan besar tidak akan kekal sama dan akan naik pada masa depan

Gaya hidup anda seperti kekerapan anda mahu keluar bercuti, makan di luar dan sebagainya

5 Tips Simpanan Persaraan

Tidak kiralah sama ada anda masih ada sekitar10, 20 ataupun 30 tahun lagi, anda perlu memikirkan kehidupan selepas persaraan daripada sekarang. Apabila anda sudah ketahui jumlah wang yang anda perlukan untuk bersara dan tempoh yang anda ada sebelum bersara, anda perlu mencari jalan terbaik untuk mencapai sasaran anda. Ikuti lima tips simpanan persaraan di bawah ini:

1. Mengira Kos Perbelanjaan Bulanan

Penting untuk anda menentukan bajet perbelanjaan setiap bulan dengan wang yang anda akan terima dalam jumlah yang banyak daripada KWSP. Anda perlu merancang belanjawan anda atau kenal pasti
cara uruskan duit gaji
 anda untuk supaya anda boleh meningkatkan jumlah simpanan sedia ada.

Asingkan perbelanjaan anda kepada perkara yang anda perlukan dan perkara yang anda inginkan. Utamakan perbelanjaan untuk perkara yang anda rasa lebih mustahak dan kurangkan perbelanjaan yang anda tidak perlukan.

Selepas bersara, anda tidak lagi mendapat sumber pendapatan setiap bulan, melainkan anda memilih untuk bekerja secara
part time
. Misi anda adalah memastikan yang anda boleh bertahan dengan jumlah simpanan anda selepas persaraan nanti.

2. Membuat Pelaburan

Pelaburan boleh bantu meningkatkan jumlah simpanan persaraan anda dan ini merupakan satu pilihan yang anda boleh pertimbangkan. Jenis pelaburan terbahagi kepada dua iaitu
pelaburan risiko rendah
 dan pelaburan risiko tinggi. Mana satu yang patut anda pilih?

Pilihan ini wajar dibuat bergantung kepada situasi dan umur anda. Sekiranya anda sudah menghampiri umur persaraan, anda disarankan untuk melabur di platform pelaburan yang mempunyai risiko lebih rendah seperti
Skim Persaraan Swasta (PRS)
,
pelaburan ASB
,
Tabung Haji
,
Takaful
 dan sebagainya.

Jika anda masih muda dan baru bekerja dan ingin merancang persaraan anda, anda boleh mempertimbangkan untuk membuat pelaburan yang lebih berisiko tinggi seperti saham. Namun begitu, pastikan anda melakukan penyelidikan komprehensif sebelum membuat pelaburan. Selain itu, anda juga boleh melabur di platform risiko rendah jika anda tidak mahu mengambil risiko yang tinggi.

3. Jangan Keluarkan Duit Simpanan KWSP Jika Tidak Perlu

Meskipun kerajaan baru-baru ini membenarkan pengeluaran sebahagian daripada akaun 2 KWSP secara one-off sebanyak RM10,000, ini tidak bermaksud anda perlu mengeluarkannya. Anda tidak digalakkan untuk mengeluarkannya melainkan anda memang terdesak memerlukan wang tersebut untuk tujuan-tujuan tertentu terutamanya bagi meneruskan kelangsungan hidup. Elakkan mengeluarkan duit ini untuk pelaburan atau sebagai modal perniagaan.

Ingat, tujuan simpanan
KWSP
anda adalah untuk persaraan anda. Ini bermaksud, mengeluarkan simpanan KWSP anda sekarang bermakna wang persaraan anda akan berkurangan. Duit KWSP RM10,000 bukanlah jumlah yang sedikit. Bayangkan dengan kadar dividen KWSP sebanyak enam peratus setahun, RM10,000 boleh bertambah menjadi RM17,908 selepas 10 tahun, menjadi RM32,071 selepas 20 tahun dan menjadi RM57,434 selepas 30 tahun.

4. Berhati-hati dengan
Scammer

Banyak
kes
scam
 yang terjadi di Malaysia biasanya berlaku pada golongan yang menghampiri umur persaraan ataupun yang sudah bersara.
Scammer
 yang mempunyai kebolehan yang tinggi boleh ‘bau’ duit yang banyak yang masuk atau bakal masuk ke dalam akaun anda. Jika anda selalu baca berita, anda akan dapati ramai pesara yang kehilangan semua wang simpanan persaraan mereka disebabkan terpedaya dengan tipu helah
scammer
.

Biasanya, pihak scammer akan menjanjikan pulangan wang yang tinggi dalam masa yang singkat. Bagi anda yang mungkin ingin menggandakan simpanan untuk persaraan, ia mungkin boleh menarik minat anda untuk terjebak dengan skim sebegini. Oleh sebab itu, jika anda ditawarkan untuk masukkan wang anda ke dalam skim yang mencurigakan dan menjanjikan pulangan yang tinggi yang tidak masuk akal, jangan terburu-buru membuat keputusan dan dapatkan nasihat pakar kewangan anda.

5. Selesaikan Semua Pinjaman Sedia Ada Secepat Mungkin

Sebolehnya, rancang hutang dan komitmen anda bermula sekarang. Elakkan daripada berbelanja atau berhutang melebihi kemampuan anda. Jika perlu, simpan duit terlebih dahulu sebelum beli barangan yang anda perlukan untuk mengelakkan komitmen terkumpul yang tinggi sehingga mencapai umur persaraan.

Jika boleh, apabila anda bersara nanti hanya tinggal sekurang-kurangnya satu
loan
 sahaja untuk anda selesaikan. Dengan cara ini, anda dapat menikmati persaraan anda dengan lebih baik dan anda tidak perlu pening kepala untuk memikirkan komitmen dan hutang lain yang perlu ditanggung.

Mulakan Perancangan Persaraan Anda Hari Ini

Perancangan persaraan yang baik akan membantu anda menikmati kehidupan yang lebih tenang pada masa akan datang. Jika anda masih belum mula merancang kehidupan selepas bersara, anda disarankan untuk mula memikirkan mengenai perkara ini bermula daripada sekarang. Ini kerana, perancangan persaraan akan memakan masa bertahun untuk mencapai matlamat yang ditetapkan. Diharapkan perkongsian artikel kali ini dapat membantu anda.

Sekiranya anda sedang mencari
insurans kereta terbaik
, anda boleh dapatkannya di Qoala.
 Selain insurans kereta, Qoala juga menawarkan jenis insurans lain antaranya
insurans motor
 dan
insurans rumah
.

Kongsi:


Perangai Lepas Dapat Gaji, No 3 Tu Ramai Yang Buat!

Dari bank dia datang, kepada bank juga dia pergi. Ya,
Qoala
 tengah cakap pasal gaji. Hari gaji adalah hari yang dinanti-nantikan semua orang. Tipulah korang kata korang tak tertunggu-tunggu kan?

Selalu time hari gaji ni, apa perkara pertama korang buat lepas gaji dah masuk akaun? Bayar komitmen? Tolak saving siap-siap? Atau belanja tak ingat dunia?

Haa ini dia perangai orang lepas dapat gaji!

Table of Contents

Toggle

Ragam Manusia Lepas Dapat Gaji
Keperluan didahulukan, kemahuan diletak tepi
Modified kereta
Shopping!
Cafe hipster hunting
Simpan RM100 setiap bulan (sembang)
Staycation setiap minggu
Racun TikTok

Ragam Manusia Lepas Dapat Gaji

Keperluan didahulukan, kemahuan diletak tepi

Yang ni memang patut dijadikan contoh. Masuk je gaji, terus asingkan segala komitmen. Komitmen macam loan kereta, loan rumah, kos pergi kerja, insurans, groceries, elaun ibu bapa dan macam-macam lagi lah. Bergantung kepada kehidupan orang itu.

Dah settle tolak keperluan, yang lebih tu barulah digunakan untuk belanja apa-apa kemahuan diri.

Modified kereta

Yang ni pencinta-pencinta kereta lah selalunya. Setiap bulan tak sah kalau tak upgrade aksesori kereta. Bulan ni pasang spoiler, bulan depan sport rim baru, bulan seterusnya tukar sound system.

Ramai ke yang macam ni??

Shopping!

Tak sempat gaji nak stay lama sikit dalam akaun bank, terus dibukanya Shopee! Masa ni lah untuk check out segala benda yang diletak dalam shopping cart.

Kadang-kadang barang tu macam tak perlu pun, tapi rasa macam kena shopping. Korang pernah tak rasa macam tu? Belum lagi sambal Khairul Aming. Time tu pulak ada promo macam promo 12.12.. Haa memang laju je jari tu tekan check out!

Cafe hipster hunting

Lepas dapat gaji tu terus list kan cafe-cafe hipster yang kena pergi. Cafe-cafe hipster ni dia punya kriteria kena macam ni:

Instagrammable

Makanan instagrammable

Harga makanan RM20 ke atas

Tempat OOTD kena nice

Simpan RM100 setiap bulan (sembang)

Azam setiap bulan tu ada. Contoh macam nak simpan RM100 daripada gaji setiap bulan, buat saving. Tapi tak pernah yang jadi!

Azam tu muncul mungkin disebabkan bulan lepas dah belanja semua duit, so bulan ni kononnya nak jimat cermat. Tapi sembang…

Staycation setiap minggu

Ni pun salah satu perangai orang kaya baru (read: baru lepas gaji). Dapat je gaji, terus buka booking.com, untuk book staycation.

Tempat pulak kena estetik, baru lah nice untuk ambil gambar IG story!

Racun TikTok

Yang kaki-kaki TikTok mesti faham. Kat TikTok ni banyak betul orang tabur ‘racun’. Nak-nak lagi barang-barang dekat Shopee. Fuhh, memang laju je tangan pergi check out lepas dapat gaji.

Haa, korang dalam kategori perangai yang mana satu? Tak kisah pun korang nak buat apa dengan duit gaji tu, tapi pastikan korang track mana pergi duit korang. Takut nanti main belanja je tak ingat dunia!

Kongsi:


Perbankan Islam: Ini Yang Perlu Anda Ketahui

Perbankan Islam, apakah maksud dan konsep sebenar perbankan Islam ini? Perbankan Islam atau Islam Banking telah lama diperkenalkan di Malaysia. Namun, masih ramai yang keliru dan belum arif tentang konsep yang digunapakai oleh perbankan Islamik. Jangan risau, Qoala hari ini akan berkongsikan segala info yang anda perlu ketahui mengenai perbankan Islam.

Table of Contents

Toggle

Sejarah Perbankan Islam Di Malaysia
Perbankan Islam Secara Am
Kenapa perbankan Islam diperkenalkan?
Unsur-unsur Haram Dalam Perbankan Islam
Riba
Gharar
Zulm
Maisir
Perbezaan Perbankan Islam dan Perbankan Konvensional
Perbezaan Perbankan Islam dan Perbankan Konvensional Dari Sudut Prinsip
Perbankan Islam VS Perbankan Konvensional: Operasi & Tadbir Urus
Perbezaan Produk Perbankan Islam dan Perbankan Konvensional
Deposit/Akaun Simpanan
Pembiayaan & Pinjaman
Mitos Pembiayaan Islamik

Sejarah Perbankan Islam Di Malaysia

Malaysia adalah salah satu negara yang tidak asinglah dengan konsep dan amalan perbankan Islam. Perbankan Islam di Malaysia turut telah diiktiraf serata dunia. Industri kewangan Islam ini bermula di Malaysia pada tahun 1963 dengan tertubuhnya Perbadanan Wang Simpanan Bakal-Bakal Haji (Lembaga
Tabung Haji
). Setelah itu, pada tahun 1983, Bank Islam pula ditubuhkan dan diikuti dengan tertubuhnya bank komersial yang lain pada tahun 1993.

Ketika itu, industri kewangan Islam sedang pesat membangun. Bank Negara Malaysia mengambil keputusan untuk menubuhkan Majlis Penasihat Syariah Kebangsaan mengenai Perbankan Islam pada 1 Mei 1997. Industri kewangan ini bertambah pesat lagi pada tahun 2004 apabila kerajaan ketika itu membenarkan bank asing dan antarabangsa untuk melaksanakan produk dan perkhidmatan perbankan Islamik mereka di Malaysia.

Perbankan Islam Secara Am

Secara amnya, perbankan Islam adalah sebuah sistem perbankan yang mematuhi undang-undang Islam, iaitu undang-undang yang mematahi syariah.

Kenapa perbankan Islam diperkenalkan?

Perbankan Islam ditubuhkan dengan satu objektif utama iaitu untuk memberi alternatif dalam khidmat perbankan kepada umat Islam. Ini kerana, sebelum perbankan Islam diperkenalkan, umat Islam hanya mempunyai satu pilihan iaitu perbankan Konvensional.

Sistem kewangan Islam ini juga ditubuhkan untuk memajukan dan meningkatkan ekonomi serta kewangan Islam dalam arena perbankan dunia.

Sistem perbankan ini mematuhi undang-undang Syariah yang telah ditetapkan di dalam Al-Quran dan Hadis, dari segi transaksi yang dibenarkan dalam Islam iaitu fiqh muamalat.

Antara prinsip asas yang dipatuhi oleh perbankan Islamik ialah:

Tidak boleh mengenakan unsur faedah (interest) yang menjurus kepada Riba.

Produk dan perkhidmatan mestilah Halal dan patuh Syariah.

Tidak menawarkan produk dan perkhidmatan dengan unsur-unsur Haram, Riba, Gharar, Zulm, Ikhtikar dan Maisir.

Unsur-unsur Haram Dalam Perbankan Islam

Industri kewangan Islam tidak menawarkan produk dan perkhidmatan yang berunsur elemen haram seperti di bawah:

Riba

Riba atau juga dikenali sebagai bunga hutang adalah diharamkan dalam Agama Islam. Ini bermakna, segala perniagaan atau sistem yang mematuhi syariah Islam tidak boleh menggunakan sebarang urusan yang mempunyai unsur-unsur Riba. Riba dalam konteks ini adalah seperti caj faedah.

Timbul persoalan beberapa soalan:

“Bagaimana industri kewangan Islam memperoleh keuntungan sekiranya tiada caj faedah yang dikenakan?”

“Kenapa saya perlu membayar lebih untuk pinjaman sekiranya tiada caj faedah yang dikenakan?”

Sistem Perbankan Islamik menggunakan beberapa konsep penyertaan ekuiti, atau perkongsian keuntungan untuk produk mereka. Sebagai contoh jika anda membuka akaun simpanan, keuntungan yang diterima daripada akaun tersebut akan dikongsi antara anda dan pihak bank dan diberikan sebagai dividen, atau sebagai hadiah (hibah).

Untuk pinjaman Islamik pula, pihak institusi kewangan Islamik menggunakan beberapa prinsip Syariah yang mengelakkan Riba iaitu Gharar, Zulm, Ikhtikar dan Maisir.

Gharar

Apa pula Gharar ni? Gharar adalah sebuah konsep yang meluas dan tidak dapat dijelaskan secara spesifik. Para ulama turut mempunyai kata bulat yang mengatakan bahawa Gharar secara umum adalah sesuatu yang tidak diketahui akibatnya, atau keraguan yang boleh menimbulkan syak wasangka.

Meski pun begitu, para Ulama juga berpendapat tidak semua jual-beli berunsur Gharar dilarang. Seperti yang dijelaskan sebelum ini – konteks Gharar adalah sangat luas dan kompleks.

Zulm

Zulm atau zulum pula merujuk kepada penindasan atau aktiviti yang kejam, zalim yang dilakukan oleh manusia. Oleh kerana Zulm dilarang di dalam Islam, perbuatan ini juga harus dielakkan dalam Sistem Perbankan Islamik.

Maisir

Seterusnya adalah Maisir. Maisir adalah sebuah aktiviti yang mempunyai unsur perjudian. Perjudian ini bermaksud di mana pertandingan atau pertaruhan antara dua pihak akan mengakibatkan kerugian kepada salah satu pihak.

Ia adalah lebih spesifik daripada Qimar. Qimar pula adalah lebih umum. Ia juga merangkumi segala bentuk pertaruhan. Manakala Maisir lebih kepada pertaruhan yang jelas menggunakan nasib dan kemahiran.

Perjudian adalah salah satu aktiviti yang sama sekali haram di sisi agama Islam. Oleh itu konsep perbankan Islamik akan mengelakkan aktiviti, produk dan perkhidmatan yang mempunyai unsur Maysir/Maisir.

Perbezaan Perbankan Islam dan Perbankan Konvensional

Ramai yang masih keliru dengan perbezaan perbankan Islam dan juga Perbankan Konvensional. Walaupun sekali pandang nampak macam sama, namun kedua-dua sistem ini mempunyai perbezaan yang besar.

Perbezaan Perbankan Islam dan Perbankan Konvensional Dari Sudut Prinsip

Perbankan Islam

Seperti yang kita ketahui, prinsip utama yang ditekan dalam perbankan Islam adalah bebas unsur riba. Ini bermakna, semua produk dan perkhidmatan yang dilaksanakan perlu bebas dan tidak melibatkan elemen haram seperti Riba, Gharar, Zulm, Ikhtikar dan Maisir.

Secara amnya, asas utama perbankan Islam secara ringkas ialah sebuah perniagaan yang dijalankan dengan berlandaskan akidah Islam, berdasarkan iman dan takwa, mengambil kira pahala dan dosa, dan mencari keredaan Tuhan dalam setiap urusniaga yang dijalankan.

Perbankan Konvensional

Perbankan Konvensional pula sebuah perniagaan yang berasaskan mencari keuntungan dengan maksimum. Tidak ada akidah, pahala atau dosa, dan juga perniagaan perbankan konvensional tidak perlu mencari reda Allah di dalam urusan perniagaan yang berlangsung.

Walau bagaimanapun, ini tidak bermaksud sistem perbankan konvensional adalah sistem yang buruk. Cuma, perbezaan prinsip antara perbankan Islam dan perbankan konvensional adalah begitu ketara jika di buat perbandingan.

Perbankan Islam VS Perbankan Konvensional: Operasi & Tadbir Urus

Apabila prinsip sudah berbeza, sudah tentu cara operasi, pengurusan dan pentadbiran juga berbeza. Berikut adalah perbezaannya:

Pemantauan

Majlis Jawatankuasa Penasihat Syariah dan Audit Syariah
 bertanggungjawab untuk memantau segala urusan dalam perbankan Islam bagi memastikan setiap produk dan perkhidmatan yang ditawarkan mengikut landasan Syariah Islam.

Manakala bagi perbankan konvensional, tiada badan yang ditubuhkan untuk pemantaun dan tidak perlu patuh kepada undang-undang syariah dalam operasi, produk dan juga perkhidmatan yang ditawarkan.

Kontrak dan Transaksi

Kontrak dan transaksi adalah satu aktiviti utama dalam mana-mana sistem kewangan. Bagi perbankan Islam, segala kontrak dan juga transaksi yang berlaku perlu mematuhi syariat Islam yang mempunyai prinsip seperti Wadi’ah, Wakalah, Tawarruq dan sebagainya.

Apa itu Wadi’ah, Wakalah, dan Tawarruq?

Wadi’ah
: Wadi’ah pula adalah sebuah konsep yang digunakan dalam produk akaun
simpanan
, khidmat pemegang amanah dan peti simpanan
deposit
.

Konsep ini memberikan ruang kepada individu untuk mendepositkan dana dalam bentuk
wang tunai
 atau sebarang aset kepada institusi kewangan islamik. Institusi kewangan pula berperanan sebagai penyimpan atau pemegang amanah untuk dana tersebut.

Wakalah
: Wakalah secara ringkas adalah kontrak di mana satu pihak mewakilkan atau memberi kuasa kepada satu pihak yang lain untuk melaksanakan tugasan tertentu yang patuh Syariah, secara sukarela atau dengan imbuhan/upah.

Konsep ini diaplikasikan secara meluas oleh bank yang menawarkan produk dan perkhidmatan perbankan Islamik. Dalam situasi ini, pelanggan melantik pihak bank sebagai wakil untuk melakukan urus niaga atau perkhidmatan yang dipersetujui. Bank kemudiannya akan menerima upah dengan jumlah yang dipersetujui setelah selesai perkhidmatan tersebut.

Tawarruq
: Tawarruq adalah konsep jual beli aset secara Murabahah atau Musawamah daripada penjual kepada pembeli. Ini bermakna, aset atau komoditi tersebut dijual secara tunai kepada pihak ketiga untuk mendapatkan tunai.

Konsep Tawarruq ini boleh dilihat apabila konsep perbankan Islam yang lain tidak dapat digunakan transaksi jual beli. Sebagai contoh konsep ini digunakan secara meluas untuk produk perbankan Islam seperti pembiayaan peribadi Islamik dan
kad kredit
 Islamik.

Perbankan konvensional pula tidak perlu mematuhi akad dan kontrak seperti yang terdapat di dalam perbankan Islamik. Boleh dikatakan hampir kesemua urusan jual-beli untuk Sistem Perbankan Konvensional melibatkan riba.

Untung Vs Riba

Bagi pelanggan yang menggunakan sistem perbankan Islamik, mereka tidak akan dikenakan caj faedah atau juga dikenali sebagai interest. Namun, ia akan berkongsi kadar keuntungan hasil daripada urusan jual beli yang mematuhi hukum syariah.

Bagi perbankan konvensional pula, caj kadar faedah akan dikenakan. Caj tersebut adalah riba dan diharamkan dalam prinsip kewangan Islam.

Denda dan Penalti

Bank Negara Malaysia (BNM) telah menetapkan caj ganti rugi yang dibenarkan iaitu pada kadar satu peratus daripada jumlah tunggakan. Garis panduan ini diikuti sistem kewangan Islam di Malaysia. Begitu juga dengan perbankan konvensional.

Namun, yang membezakan perbankan Islam dan perbankan konvensional adalah, walaupun caj atau ganti rugi masih mengikut garis panduan yang telah ditetapkan BNM, perbankan konvensional tetap mengenakan caj tambahan sekiranya pelanggannya lewat bayar. Hasilnya? Ia menambahkan beban kepada pelanggan.

Zakat

Sistem perbankan Islam menitik-beratkan tanggungjawab pembayaran zakat selari dengan tanggungjawab sebagai penganut agama Islam.
Sistem perbankan konvensional pula tidak perlu mengambil berat perkara berkaitan sumbangan dan bayaran zakat.

Perbezaan Produk Perbankan Islam dan Perbankan Konvensional

Jika dilihat pada sekilas pandang, produk-produk di antara perbankan Islamik dan perbankan konvensional seakan sama. Namun, sebenarnya, ada banyak bezanya.

Deposit/Akaun Simpanan

Kedua-dua sistem perbankan ini menawarkan produk deposit seperti akaun simpanan dan akaun semasa.

Deposit Islamik
: Ia berteraskan konsep kontrak Qard. Qard adalah sejenis bayaran dengan jaminan. Menariknya, konsep Qard ini adalah sebuah konsep di mana pemberi pinjaman meminjamkan wang kepada peminjam. Pihak bank akan membayar semula wang tersebut apabila dikehendaki oleh pelanggan dengan jumlah yang sama mengikut prosedur yang telah ditetapkan oleh bank. Pihak bank juga boleh memberi hadiah atau Hibah, bergantung kepada budi bicara bank.

Deposit konvensional
: Manakala dengan deposit konvensional, pelanggan yang telah membuka akaun deporit dijanjikan dengan pulangan tertentu bagi simpanan yang telah dibuat. Anda mungkin tertanya-tanya, bagaimana pihak bank boleh membuat keuntungan? Institusi kewangan bank yang mengamalkan perbankan konvensional akan menggunakan aset atau duit yang disimpan untuk menjalankan sebarang aktiviti perniagaan untuk mendapatkan keuntungan. Konsep yang digunakan ini adalah riba secara langsung, iaitu pulangan yang dijamin.

Bagi melihat perbezaan yang lebih jelas, lihat rajah dibawah:

Sistem Perbankan Islamik

Sistem Perbankan Konvensional

Produk

Akaun Simpanan/Semasa

Akaun Simpanan/Semasa

Konsep

Kontrak Qard

Tiada

Pulangan

Hadiah atau Hibah (Bergantung kepada budi bicara institusi kewangan/bank)

Pulangan tetap (faedah dijamin)

Produk

Akaun Simpanan/Semasa

Akaun Simpanan/Semasa

Pembiayaan & Pinjaman

Untuk pengetahuan anda, produk pinjaman Islamik tidak menggunakan istilah pinjaman. Sebaliknya, ia menggunakan istilah pembiayaan. Ini kerana dari segi konsep yang digunakan, institusi kewangan tidak memberikan pinjaman kepada individu, Manakala produk konvensional pula menggunakan istilah pinjaman kerana konsep yang digunakan adalah peminjam meminjam wang daripada pemberi pinjaman.

Bagi pemahaman yang lebih jelas, teruskan membaca.

Pembiayaan Islamik

Seperti yang kita tahu, institusi kewangan yang mematuhi syariah Islam mengharamkan riba. Sebaliknya, ia menggunakan konsep kewangan seperti Bai’ Al-Inah dan Tawarruq. Melalui konsep ini, proses yang terhasil adalah urusan kontrak jual beli yang menghasilkan hutang.

Walau bagaimanapun, hutang tersebut bukanlah daripada pinjaman. Ia adalah daripada urusan jual beli. Sebagai contoh, pihak bank membeliu aset bagi pihak peminjam dan menjualnya semula kepada peminjam dengan satu kadar keuntungan (profit rate) yang telah dipersetejui oleh kedua-dua pihak.

Caj lewat bayar turut dikenakan. Ia dianggap sebagai satu kos rugi daripada pembiayaan yang dihadapi oleh institusi kewangan atau bank kerana pelanggan tidak dapat menjelaskan hutangnya.

Pinjaman Konvensional

Bagi perbankan konvensional, urusan pinjaman adalah satu situasi di mana peminjam meminjam wang daripada institusi kewangan atau bank. Peminjam juga akan dikenakan caj kadar faedah (interest rate) daripada jumlah prinsipal bagi memberi keuntungan kepada institusi kewangan tersebut.

Dari segi jumlah pinjam yang perlu dibayar, ia boleh berubah mengikut Kadar Pinjaman Asas (Base Lending Rate – BLR). Manakala bagi caj lewat pula, perbankan konvensional mengenakan faedah kompaun yang membebankan peminjam.

Mitos Pembiayaan Islamik

Seperti yang kita ketahui, dalam perbankan Islamik, tiada istilah pinjaman Islamik. Ia dikenali sebagai pembiayaan, bukannya pinjaman. Namun, ada pelbagai mitos yang masih berlegar-legar dalam kalangan masyarakat. Berikut adalah mitos-mitosnya:

Pembiayaan Islamik Hanya Untuk Muslim

Sebenarnya, bukan penganut Islam sahaja yang boleh menggunakan produk dan servis daripada perbankan Islamik. Meski pun dikenali sebagai pembiayaan Islamik dan ditawarkan oleh Bank Islamik, produk pembiayaan ini adalah untuk semua masyarakat tanpa mengira Agama. Walau bagaimanapun, terdapat sesetengah institusi kewangan yang meletakkan syarat bahawa produk pembiayaan Islamik yang mereka tawarkan hanya boleh digunakan untuk urusan patuh Syariah. Jadi kegunaan untuk urusan yang haram seperti judi, arak dan sebagainya adalah tidak dibenarkan.

Mudah Lulus Berbanding Konvensional

Pembiayaan Islamik masih mengambil kira faktor-faktor seperti skor kredit, rekod kredit, risiko pemohon dan sebagainya bagi menentukan sama ada permohonan lulus atau tidak. Mungkin terdapat sedikit berbeza dari segi dokumen yang perlu disediakan, namun secara amnya, hampir tiada perbezaan antara pembiayaan Islamik dan juga pinjaman konvensional dari segi aspek kelulusan.

Lebih Menguntungkan Kerana Tidak Perlu Bayar Faedah

Pembiayaan Islamik sememangnya tidak mengenakan caj kadar faedah seperti yang dilakukan dengan pinjaman konvensional. Namun, ia masih mengenakan caj perkongsian kadar keuntungan atau juga dikenalikan sebagai profit rate.

Banyak Caj Tersembunyi

Benar terdapat caj yang dikenakan sekiranya permohonan pembiayaan anda lulus. Tetapi caj seperti caj Wakalah atau upah agensi ini hanya sekitar RM30 hingga RM50 sahaja, dan akan ditolak daripada pembiayaan yang lulus. Caj ini juga tidak meningkatkan jumlah pembiayaan, jadi caj kadar keuntungan yang perlu dibayar tidak berubah.

Bagi penerangan lebih jelas, rujuk rajah di bawah:

Sistem Perbankan Islamik

Sistem Perbankan Konvensional

Istilah

Pembiayaan Peribadi /
Kenderaan
/ Perumahan / Perniagaan

Pinjaman Peribadi /
Kenderaan
 / Perumahan / Perniagaan

Konsep

Berlandaskan prinsip Syariah

Konsep pinjaman (hutang)

Keuntungan

Perkongsian keuntungan daripada jualan

Faedah yang dikenakan atas jumlah pinjaman

Aset

Aset yang dibenarkan hukum Syarak

Tiada kekangan

Amaun bayaran

Tetap sepanjang tempoh pembiayaan

Boleh berubah berdasarkan BLR

Pemilikan aset

Dimiliki oleh penjual

Tiada

Caj lewat bayar

Akan dikenakan ganti rugi (Ta’widh)

Faedah terkompaun

Perlindungan Insurans

Takaful

Konvensional

Jika kita lihat pada rajah di atas, ada menyebut mengenai perlindungan insurans. Takaful bagi perbankan Islamik dan Konvensional bagi perbankan konvensional.

Apa itu insurans takaful?

Takaful ini adalah satu konsep insurans yang berlandaskan hukum Syariah. Secara asasnya konsep
takaful
 adalah berteraskan kerjasama, tanggungjawab, perlindungan atau erti kata lain ia memberikan perlindungan ke tas aset bersama dan menawarkan perkongsian risiko sesama ahli. Buat pengetahuan korang, syarikat takaful pertama di Malaysia ditubuhkan pada tahun 1985 selepas penggubalan Akta Takaful 1984.

Syarikat Takaful berperanan sebagai alternatif lain untuk anda menjauhi insurans konvensional yang mempunyai unsur riba, maisir dan gharar. Untuk pengetahuan, sistem takaful bukan sahaja memberi manfaat kepada umat Islam (Muslim) tetapi juga memberi manfaat kepada semua ahlinya tanpa mengira agama yang mereka anuti.

Dapatkan maklumat lanjut mengenai insurans dan takaful di laman web syarikat
insurans kereta terbaik
. Jangan lupa anda boleh membeli produk insurans di
Qoala
! Sampai disini sahaja perkongsian
Qoala
 pada hari ini. Semoga artikel ini memberi manfaat kepada anda.

Kongsi:


Permohonan Moratorium: Apakah Kesan Pada Jangka Masa Panjang?

Frasa permohonan moratorium boleh dikatakan cukup popular dalam kalangan masyarakat dalam tempoh dua tahun (2020-2021) ini apabila kerajaan mengumumkan mengenai moratorium bagi membantu individu yang terjejas dalam pandemik COVID 19 yang melanda dunia.

Permohonan moratorium, atau boleh juga dianggap sebagai permohonan cuti dari pembayaran pinjaman bank dilihat amat membantu terutamanya golongan B40 berikutan ramai diantara mereka yang hilang mata pencarian. Permohonan moratorium yang dibuka merupakan satu inisiatif untuk menangani masalah
kewangan
 yang dihadapi ramai orang, gara-gara pandemik yang melanda.

Table of Contents

Toggle

Permohonan Moratorium PEMULIH 2021
Apakah Jenis Pinjaman Boleh Dapat Moratorium PEMULIH?
Apakah Syarat Moratorium PEMULIH?
Cara Memohon Moratorium PEMULIH
Moratorium dan Moratorium Bersasar
Siapa Patut Buat Permohonan Moratorium?
Golongan A
Golongan B
Golongan C
Golongan D
Permohonan Moratorium Hanya Tangguh, Bukan Pengecualian
Impak Buat Permohonan Moratorium
Permohonan Moratorium dan Hutang Kad Kredit
Moratorium Cukai Jalan, Lesen Dilanjut Sehingga 31 Disember 2021
Soalan Lazim Berkaitan Penangguhan Bayaran Balik Pinjaman
Soalan Lazim
Jawapan

Permohonan Moratorium PEMULIH 2021

Moratorium pinjaman terbaru diperkenalkan selaras dengan Pakej Perlindungan Rakyat dan Pemulihan Ekonomi (PEMULIH) dan permohonan dengan kelulusan automatik bermula pada Rabu, 7 Julai 2021.

Jadi jika anda peminjam individu tanpa mengira anda B40, M40 atau T20, perusahaan kecil dan sederhana (PKS) dan perusahaan mikro yang terjejas kerana COVID-19, anda boleh memohon moratorium pinjaman selama ENAM bulan.

Anda hanya perlu memohon dengan bank masing-masing dan kelulusan permohonan diberikan secara automatik.

Apakah Jenis Pinjaman Boleh Dapat Moratorium PEMULIH?

Pinjaman
kenderaan

Pinjaman peribadi

Pinjaman
perumahan

Pinjaman
perniagaan

Apakah Syarat Moratorium PEMULIH?

Foto Kredit: Nor Sham Soyod Melalui Shutterstock

Permohonan Moratorium PEMULIH hanya untuk pinjaman yang diluluskan SEBELUM 1 Julai 2021.

Anda tidak perlu menyediakan sebarang dokumen untuk membuktikan yang anda terjejas disebabkan COVID-19. Setiap permohonan akan diberikan secara automatik.

Semasa permohonan moratorium PEMULIH dilakukan, anda tidak boleh mempunyai bayaran ansuran tertunggak melebihi 90 hari atau prosiding muflis/ penggulungan syarikat.

Peminjam yang sudah mempunyai moratorium sebelum ini dan mengikut semua jadual pembayaran semula pinjaman juga boleh memohon moratorium PEMULIH.

Peminjam individu/PKS yang mempunyai tunggakan bayaran lebih 90 hari dinasihati menghubungi Agensi Kaunseling dan Pengurusan Kredit (AKPK) bagi mendapatkan bantuan dan khidmat nasihat kewangan secara percuma.

Hutang kad kredit tidak boleh memohon moratorium PEMULIH, tetapi anda boleh memohon untuk mengubah hutang kad kredit ini menjadi pinjaman 3 tahun yang membantu anda mengurangkan kadar faedah.

Semua situasi lain masih sama dengan moratorium sebelum ini termasuklah pengenaan faedah terakru (accrued interest), tak menjejaskan CCRIS/CTOS, dan tak menjejaskan peluang anda dapat pinjaman di masa depan.

Cara Memohon Moratorium PEMULIH

Caranya mudah sahaja, anda perlu menghubungi pihak bank yang berkenaan. Anda juga disarankan untuk sentiasa melayari laman web Bank Negara Malaysia dan bank masing-masing untuk mengetahui tentang perkembangan lanjut.

Senarai Bank Yang Terlibat Dalam Moratorium PEMULIH Setakat Julai 2021

Affin Bank Berhad

Affin Islamic Bank Berhad

Al Rajhi Banking & Investment Corporation (Malaysia) Berhad

Alliance Bank Malaysia Berhad

Alliance Islamic Bank Berhad

AmBank (M) Berhad

AmBank Islamic Berhad

BNP Paribas Malaysia Berhad

Bank Islam Malaysia Berhad

Bank Muamalat Malaysia Berhad

CIMB Bank Berhad

CIMB Islamic Bank Berhad

Citibank Berhad

HSBC Bank Malaysia Berhad

HSBC Amanah Malaysia Berhad

Hong Leong Bank Berhad

Hong Leong Islamic Bank Berhad

Kuwait Finance House (Malaysia) Berhad

MUFG Bank (Malaysia) Berhad

Malayan Banking Berhad

Maybank Islamic Berhad

MBSB Bank Berhad

OCBC Bank (Malaysia) Berhad

OCBC Al-Amin Bank Berhad

Public Bank Berhad

Public Islamic Bank Berhad

RHB Bank Berhad

RHB Islamic Bank Berhad

Standard Chartered Bank Malaysia Berhad

Standard Chartered Saadiq Berhad

Sumitomo Mitsui Banking Corporation Malaysia Berhad

United Overseas Bank (Malaysia) Bhd

Bank Kerjasama Rakyat Malaysia Berhad (Bank Rakyat)

Bank Pembangunan Malaysia Berhad

Bank Pertanian Malaysia Berhad (Agrobank)

Small Medium Enterprise Development Bank Malaysia Berhad (SME Bank)

Bank Simpanan Nasional

Export-Import Bank of Malaysia Berhad (EXIM Bank)

Moratorium dan Moratorium Bersasar

Moratorium diberi secara automatik kepada semua individu yang mempunyai pinjaman dengan bank pada permulaan Perintah Kawalan Pergerakan (PKP). Namun, kini moratorium bersasar. Bantuan ini dilanjutkan khas buat pelanggan yang masih menghadapi kesukaran meneruskan pembayaran pembiayaan mereka berikutan penularan pandemik Covid-19 yang masih melanda negara.

Konsep asas moratorium ini adalah penangguhan bayaran bulanan. Namun, apabila moratorium yang diberi tamat, segelintir individu masih mengalami kesukaran dalam membuat pembayaran semula. Disini lah wujudnya, moratorium bersasar.

Terdapat dua cara moratorium bersasar ni dibuat, iaitu:

Tangguh bayaran ansuran bulanan selama tiga bulan; atau

Kurangkan bayaran ansuran bulanan sebanyak 50% selama enam bulan

Selain tu, semua bank juga akan menawarkan beberapa pilihan lain, termasuklah:

Membenarkan pinjaman membayar hanya faedah pinjaman

Melanjutkan tempoh pinjaman untuk kurangkan bayaran balik bulanan

Menyediakan pelbagai kemudahan lain sehingga peminjam kembali stabil

Semua ni bergantung kepada bank masing-masing. Moratorium bersasar ni juga dilanjutkan lagi sehingga Jun 2021 sejak Januari 2021 bila Perintah Kawalan Pergerakan (PKP) dan darurat terpaksa diumumkan semula sebab lonjakan kes COVID-19.

Namun, timbul persoalan, apakah kesannya pada jangka masa panjang jika kita membuat permohonan moratorium ini? Pertamanya, kita harus lihat, siapa yang digalakkan untuk membuat permohonan moratorium.

Siapa Patut Buat Permohonan Moratorium?

Foto Kredit: Abul Husein Photography Melalui Shutterstock

Golongan A

Golongan A mengandungi individu-individu yang mempunyai masalah aliran tunai yang tidak cukup atau hanya cukup-cukup untuk hidup. Cukup-cukup untuk hidup bermaksud tiada lebih wang selepas menolak komitmen dan segala perbelanjaan.

Golongan ini digalakkan untuk membuat permohonan moratorium.

Golongan B

Golongan B pula adalah golongan individu yang mempunyai komitmen yang banyak dan juga hutang dengan interest yang tinggi. Antara hutang yang mempunyai interest yang tinggi adalah hutang
 kad kredit
.

Bagi mereka yang tidak mempunyai halangan untuk membayar hutang kad kredit dengan jumlah yang penuh, tiada masalah. Namun, ia akan menjadi masalah jika anda tidak dapat membayar dengan jumlah yang penuh berserta dalam tempoh yang ditetapkan.

Untuk pengetahuan anda, interest yang diletakkan pada kad kredit adalah pada 18 peratus setahun? Sekiranya hutang ini tidak dapat diselesaikan, anda akan sentiasa berada dalam situasi kesempitan wang.

Justeru itu, golongan ini digalakkan untuk membuat permohonan moratorium bagi pinjaman lain agar duit yang ada itu digunakan untuk membayar hutang
kad kredit
. Setelah mendapat kelulusan moratorium, pastikan anda asingkan duit tersebut bagi menjelaskan hutang-hutang kad kredit anda.

Golongan C

Manakala individu dalam golongan C pula adalah individu-individu yang tidak mempunyai tabung kecemasan selama tiga bulan pendapatan atau tidak mempunyai
simpanan
 langsung. Walau bagaimanapun, individu-individu dalam golongan C ini masih mempunyai aliran tunai yang baik cuma mereka tidak mempunyai simpanan.

Sebagai contoh, sekiranya gaji bulanan anda adalah RM5,000, anda seharusnya mempunyai tabung kecemasan sebanyak RM15,000 bersamaan dengan tiga bulan gaji.

Ini masih bahaya terutamanya bagi mereka yang tidak mempunyai pekerjaan yang tetap. Kerana itu, golongan ini juga digalakkan untuk membuat permohonan moratorium.

Golongan D

Golongan D adalah mereka yang tidak mempunyai apa-apa perlindungan pendapatan atau pun
perubatan
 seperti
insurans
. Pentingnya insurans ini adalah untuk mengurangkan risiko dan beban ketika apabila kemalangan yang tidak diingini berlaku.

Apabila mereka tiada apa-apa jenis perlindungan, golongan ini amat digalakkan untuk membuat permohonan moratorium.

Permohonan Moratorium Hanya Tangguh, Bukan Pengecualian

Kita perlu ingat, moratorium merupakan satu bentuk penangguhan pembayaran yang diberikan untuk meringankan beban kewangan peminjam di kala pandemik COVID-19. Permohonan moratorium dibuka bagi memberi waktu kepada peminjam menggunakan wang yang sepatutnya digunakan membayar ansuran bulanan kepada sesuatu yang lebih asas seperti makanan, sewa rumah, simpanan kecemasan dan lain-lain lagi.

Kata kunci yang kita perlu tekankan disini adalah penangguhan. Moratorium yang diberi bukannya percuma dan perlu dibayar balik.

Tidak dinafikan moratorium membantu golongan yang terjejas, namun peminjam yang mendapat tunai tambahan menerusi moratorium perlu membayar kembali nilai tersebut.

Sama ada perlu atau tidak mengambil moratorium ini, jawapannya ya, bagi sesiapa yang terjejas pendapatan. Moratorium boleh membantu aliran tunai dan sedikit sebanyak mampu meringankan beban kewangan.

Ramai pakar kewangan memberi nasihat kepada yang tidak terjejas tidak perlu buat permohonan moratorium. Jika diteruskan, peminjam perlu menanggung beban pada kemudian hari akibat daripada pertambahan jumlah hutang.

Impak Buat Permohonan Moratorium

Tidak jejas skor kredit

Ramai individu menzahirkan rasa gusar apabila mereka membuat permohonan moratorium dan skor kredit mereka terjejas. Ini kerana apabila pinjaman yang kita buat tidak dibayar, ia akan menjejaskan skor kredit. Apabila skor kredit terjejas, banyak perkara yang tidak dapat dibuat.

Namun, menurut

CTOS
, penangguhan bayaran tidak dikategorikan sebagai tunggakan pinjaman. Oleh itu, sekiranya permohonan moratorium anda diluluskan oleh pihak bank, skor kredit anda tidak akan terjejas.

Tempoh pinjaman lebih lama

Membuat permohonan moratorium juga bermakna anda membuat permohonan untuk memanjangkan tempoh pinjaman dengan lebih lama. Ketika moratorium diberikan secara automatik, tempoh pinjaman ditangguhkan selama enam bulan. Bagi moratorium bersasar pula, ada beberapa situasi yang anda perlu tahu.

Ada beberapa situasi yang boleh anda bincangkan dengan pihak bank tentang pelanjutan tempoh pinjaman yang menyebabkan perubahan ansuran bulanan dan semuanya bergantung kepada kemampuan anda. Lihat contoh di bawah:

Sebelum penangguhan tiga bulan

Ansuran bulanan: RM568/ bulan

Jumlah pinjaman tertunggak: RM40, 795

Tempoh pinjaman yang tinggal: 84 bulan

Situasi 1 – Menangguhkan ansuran bulanan selama tiga bulan dan melanjutkan tempoh selama setahun

Ansuran bulanan: RM510/ bulan

Jumlah pinjaman tertunggak: RM40, 795

Tempoh pinjaman yang tinggal: 96 bulan (84 bulan + lanjutan 12 bulan)

Situasi 2 – Menangguhkan ansuran bulanan selama tiga bulan dan melanjutkan tempoh selama tiga tahun

Ansuran bulanan: RM425/ bulan

Jumlah pinjaman tertunggak: RM40, 795

Tempoh pinjaman yang tinggal: 120 bulan (84 bulan + lanjutan 36 bulan)

Faedah masih ada

Untuk pengetahuan anda, walaupun kadar faedah-atas-faedah (compounded interest) tidak dikenakan, pinjaman anda masih dikenakan faedah atau keuntungan terakru (accrued interest) yang akan dibawa selepas moratorium berakhir.

Sepanjang moratorium automatik,

faedah terakru
 masih berjalan seperti biasa.

Jumlah bayaran akhir tinggi?

Jika anda memilih untuk moratorium bersasar dengan tak bayar ansuran bulanan, jumlah terakhir yang anda kena bayar bila pinjaman matang mungkin akan menjadi lebih tinggi.

Namun, jika anda memilih pengurangan ansuran bulanan, jumlah terakhir yang anda kena bayar tidak meningkat.

Permohonan Moratorium dan Hutang Kad Kredit

Berbeza dengan hutang pinjaman perumahan dan
kereta
, anda tidak boleh mendapatkan penangguhan untuk kad kredit. Walau bagaimanapun, sekiranya hutang kad kredit anda mempunyai jumlah yang besar, anda akan diberi pilihan untuk menukar baki kad kredit kepada pinjaman bertempoh supaya anda boleh memohon untuk mendapatkan enam bulan penangguhan bayaran.

Sekiranya anda tidak dapat membayar minimum kad kredit selama tiga bulan berturut-turut pun, pengeluar kad akan menukarkan baki yang terkumpul kepada pinjaman bertempoh yang tak lebih tiga tahun dengan faedah efektif tak lebih daripada 13 peratus setahun.

Untuk soalan lazim lain berkaitan pakej penangguhan atau penukaran kad kredit, anda boleh dapatkannya di laman

web rasmi BNM
.

Moratorium Cukai Jalan, Lesen Dilanjut Sehingga 31 Disember 2021

Tempoh moratorium lanjutan pembaharuan Lesen Kenderaan Motor (LKM) dan Lesen Memandu Malaysia (LMM) dilanjutkan hingga 31 Dis ini, kata Menteri Pengangkutan Datuk Seri Dr Wee Ka Siong.

Bagaimanapun, katanya pemilik LKM yang telah tamat tempoh sah perlu memastikan kenderaan masing-masing dilindungi insurans sah dan menunjukkan sijil perlindungan insurans bagi tujuan pemeriksaan.

Sebelum ini, tempoh pembaharuan LKM dan LMM ditetapkan hingga 30 Sept ini dan boleh diperbaharui melalui kaunter Jabatan Pengangkutan Jalan (JPJ), Pos Malaysia Bhd, MyEG Services Sdn Bhd (MyEG) dan Pusat Pemeriksaan Kenderaan Berkomputer (Puspakom).

Mulai 6 Sept juga, JPJ akan menghentikan sistem janji temu dalam talian. Pelanggan yang ingin berurusan di kaunter mesti telah mendapat vaksinasi lengkap dan menunjukkan status risiko rendah COVID-19 dalam aplikasi MySejahtera.

Orang ramai juga digalakkan menggunakan perkhidmatan dalam talian menerusi portal mySIKAP JPJ atau melalui khidmat Pos Malaysia, MyEG, Puspakom untuk membuat apa-apa transaksi JPJ yang berkaitan. Ini bertujuan mengelakkan kesesakan di kaunter JPJ dan memberi kemudahan dan kesenangan kepada orang ramai memperbaharui LKM dan LMM.

Soalan Lazim Berkaitan Penangguhan Bayaran Balik Pinjaman

Di bawah adalah antara soalan lazim yang dikongsi oleh BNM.

Soalan Lazim

Jawapan

Apakah kriteria kelayakan penangguhan?

Semua pinjaman yang dibuat oleh individu dan PKS dengan institusi kewangan yang dikawal selia BNM.

* Penangguhan tak diberikan untuk hutang kad kredit

Apakah yang perlu dibuat oleh peminjam?

Anda tak perlu membuat apa-apa kerana penangguhan adalah automatik. Jika anda tak perlukan penangguhan, sila beritahu pihak bank.

Bolehkah saya melanjutkan penangguhan lebih dari enam bulan?

Penangguhan hanya untuk 6 bulan. Jika akan perlukan tempoh yang lebih lama, sila hubungi pihak bank.

Bank manakan yang menawarkan pakej penangguhan ini?

Semua bank berlesen, bank Islam berlesen dan institusi kewangan pembangunan (IKP) yang ditetapkan dan dikawal oleh BNM.

Adakah pakej penangguhan dikenakan kepada pinjaman yang baru diluluskan / dikeluarkan?

Pakej penangguhan boleh digunakan untuk semua pinjaman/pembiayaan yang belum dijelaskan setakat 1 April 2020.

Saya mempunyai pinjaman/pembiayaan yang dipotong secara automatik daripada gaji. Adakah saya layak?

Ya. Sila beritahu syarikat anda untuk menghentikan potongan gaji jika anda mahu bayaran balik ditangguhkan, dan maklumkan juga pada pihak bank.

Semoga artikel kali ini dapat menjawab persoalan-persoalan anda tentang permohonan moratorium dan kesannya.

Sedang mencari
insurans kereta
? Mudah,
renew
 saja di
Qoala
. Pantas dengan harga yang berpatutan. Cuba lah sekarang!

Kongsi:


6 Pinjaman Pendidikan yang Anda Boleh Pertimbangkan

Pendidikan merupakan satu
pelaburan jangka panjang
 yang penting dalam hidup anda. Memang tidak dinafikan, tidak semua pelajar mampu menanggung sendiri kos atau boleh ditanggung oleh keluarga untuk sambung belajar yang boleh memakan perbelanjaan yang sangat besar. Oleh sebab itu, mengambil pinjaman pendidikan merupakan satu alternatif yang wajar dipertimbangkan.

Table of Contents

Toggle

Perlu Ambil Pinjaman Pendidikan Untuk Sambung Belajar?
Akses Pendidikan
Peluang Kerjaya
Bantuan Kewangan
Bina Skor Kredit
Jenis Pinjaman Pendidikan yang Anda Boleh Mohon
1. Pinjaman Pendidikan PTPTN
2. Pinjaman Pendidikan Bank
3. Pinjaman Pendidikan Swasta
4. Pinjaman Pendidikan Yayasan
5. Pinjaman Pendidikan MARA
6. Pinjaman Pendidikan JPA PIDN
Apa Lagi yang Anda Perlu Tahu Tentang Pinjaman Pendidikan?

Perlu Ambil Pinjaman Pendidikan Untuk Sambung Belajar?

Salah satu faktor utama yang menyebabkan seseorang membuat keputusan untuk mengambil pinjaman pendidikan adalah kos sambung belajar itu sendiri. Kos untuk meneruskan pengajian bergantung kepada jenis universiti yang anda pilih iaitu sama ada IPTA atau IPTS. Seperti yang anda mungkin sudah sedia maklum, kos pengajian di IPTS jauh lebih tinggi dan boleh mencapai puluhan hingga ratusan ribu ringgit berbanding kos pengajian di IPTA.

Sekiranya ibu bapa tidak mengambil langkah awal seperti menyediakan simpanan untuk anak sambung belajar melalui
SSPN
 atau
insurans pendidikan
, maka pinjaman pendidikan adalah langkah yang wajar diambil sekiranya anda mahu menyambung pengajian. Ini bermakna anda mungkin perlu membayar balik hutang pinjaman tersebut selepas tamat pengajian. Berikut adalah antara sebab anda patut memohon pinjaman pendidikan:

Akses Pendidikan

Pinjaman pendidikan boleh memberi peluang kepada pelajar untuk mendapatkan pendidikan yang  sebelumnya tidak mampu ditanggung oleh keluarga mereka.

Peluang Kerjaya

Dengan mendapatkan pendidikan yang lebih tinggi, anda sebagai pelajar akan dapat meningkatkan peluang untuk memperoleh pekerjaan yang lebih baik dengan gaji yang berbaloi.

Bantuan Kewangan

Pinjaman pendidikan boleh bertukar menjadi sumber bantuan kewangan untuk membantu pelajar membayar kos pendidikan mereka dan mengurangkan beban kewangan keluarga mereka. Contohnya seperti PTPTN, jika anda mendapat
first class degree
, anda berkemungkinan besar boleh mendapat
pengecualian PTPTN
 yang bermaksud anda tidak perlu membayar semula pinjaman pendidikan anda.

Bina Skor Kredit

Anda juga boleh mula membina
skor kredit
 anda apabila anda mula membayar semula pinjaman pendidikan anda. Skor kredit yang baik akan meningkatkabn permohonan pinjaman anda diluluskan seperti
loan
rumah
,
kad kredit
 dan lain-lain. Disebabkan ini, anda harus pastikan anda menggunakan pinjaman pelajar anda secara bertanggungjawab dan sentiasa membuat bayaran bulanan anda.

Jenis Pinjaman Pendidikan yang Anda Boleh Mohon

Pinjaman pendidikan di Malaysia boleh diperoleh melalui beberapa institusi kewangan seperti bank, koperasi, dan institusi kerajaan. Anda boleh memilih untuk memohon pinjaman pendidikan daripada salah satu jenis pinjaman pendidikan di bawah ini:

1. Pinjaman Pendidikan PTPTN

Pinjaman ini ditawarkan oleh kerajaan Malaysia untuk pelajar yang ingin melanjutkan pengajian di institusi pengajian tinggi. Dengan mengambil
pinjaman PTPTN
, kos pengajian, termasuk yuran pengajian, kos asrama, dan kos sara hidup akan ditanggung oleh pinjaman ini. Selain itu, pelajar yang mendapat pinjaman PTPTN mempunyai tempoh bayaran balik yang fleksibel, bergantung kepada jumlah pinjaman dan pendapatan selepas tamat pengajian.

Kadar bayaran balik pinjaman PTPTN adalah berdasarkan kepada kemampuan pelajar yang telah tamat pengajian, dengan kadar bayaran yang lebih rendah bagi mereka yang pendapatan mereka rendah. Pinjaman PTPTN juga menawarkan kadar faedah yang lebih rendah berbanding pinjaman dari institusi kewangan lain. Jika bayaran balik PTPTN tidak dilakukan mengikut jadual, anda akan dikenakan tindakan tegas daripada pihak PTPTN.

Cara Mohon PTPTN

Untuk memohon pinjaman PTPTN, anda perlu mengikuti langkah-langkah berikut:

Layari laman web PTPTN di https://www.ptptn.gov.my/ dan klik pada pautan “Permohonan Pembiayaan” di bahagian atas halaman;

Pilih jenis pembiayaan yang anda ingin memohon (contohnya, Pembiayaan Pengajian Tinggi atau SSPN-i Plus);

Isi borang permohonan dengan maklumat peribadi anda termasuk maklumat keluarga, pendidikan, dan kewangan;

Sediakan dokumen sokongan seperti salinan kad pengenalan, salinan
slip gaji
 atau penyata bank ibu bapa, surat tawaran pengajian dari institusi pengajian tinggi, dan lain-lain dokumen yang berkaitan;

Lengkapkan borang permohonan dan muat naik dokumen sokongan ke laman web PTPTN;

Setelah permohonan anda diproses, PTPTN akan memberikan keputusan samada lulus atau tidak untuk pinjaman anda.

2. Pinjaman Pendidikan Bank

Anda boleh mendapat pinjaman daripada institusi kewangan seperti bank-bank tempatan dan luar negara untuk pelajar yang ingin melanjutkan pengajian di institusi pengajian tinggi. Pinjaman pendidikan daripada pihak bank menawarkan beberapa kelebihan seperti kelajuan permohonan dan pemprosesan yang lebih cepat, keluasan pilihan jenis pinjaman, dan kelajuan pengeluaran.

Antara bank yang menawarkan pinjaman ini adalah pinjaman pendidikan Bank Rakyat yang menawarkan Pembiayaan Pelajaran Boleh Ubah (PBBU Bank Rakyat), pinjaman pendidikan Bank Islam dan pinjaman pendidikan Maybank.

Cara Mohon Pinjaman Pendidikan Bank

Berikut adalah cara-cara untuk memohon pinjaman pendidikan daripada bank:

Cari bank yang menawarkan pinjaman pendidikan;

Semak kelayakan yang diperlukan untuk memohon pinjaman tersebut. Pastikan untuk memahami syarat-syarat dan kadar faedah yang dikenakan sebelum membuat permohonan;

Buat permohonan dengan mengisi borang permohonan yang disediakan oleh bank;

Lampirkan semua dokumen yang diperlukan seperti surat tawaran pengajian, pengesahan pendapatan, dan dokumen peribadi lain yang diperlukan.

Selepas permohonan diluluskan, bank akan mengeluarkan pinjaman pendidikan kepada pelajar. Pelajar perlu memastikan bahawa mereka membayar balik pinjaman secara tepat pada masa yang ditetapkan. Perlu diingatkan setiap bank mungkin mempunyai prosedur yang tersendiri. Oleh sebab itu, anda disarankan untuk menghubungi pihak bank terlebih dahulu sebelum membuat permohonan.

3. Pinjaman Pendidikan Swasta

Pinjaman pendidikan swasta adalah jenis pinjaman yang diberikan oleh institusi kewangan swasta seperti syarikat kewangan, koperasi atau bank untuk tujuan membiayai kos pengajian pelajar di institusi pendidikan swasta. Pinjaman pendidikan swasta biasanya menawarkan jumlah pinjaman yang lebih tinggi berbanding dengan PTPTN atau bank, tetapi dengan kadar faedah yang lebih tinggi juga.

Anda perlu mempertimbangkan baik-baik sebelum memohon pinjaman pendidikan swasta dan memastikan bahawa anda boleh membayar balik pinjaman tersebut. Oleh sebab itu, fahami terma dan syarat yang dikenakan oleh institusi kewangan sebelum membuat keputusan untuk memohon pinjaman pendidikan swasta.

Cara Mohon Pinjaman Pendidikan Swasta

Berikut adalah beberapa langkah untuk memohon pinjaman pendidikan swasta:

Cari institusi kewangan yang menawarkan pinjaman pendidikan swasta;

Lengkapkan borang permohonan pinjaman pendidikan dan lengkapkan semua maklumat peribadi dan maklumat pendidikan yang diperlukan;

Sediakan dokumen-dokumen yang diperlukan seperti salinan kad pengenalan, surat tawaran pengajian dan dokumen peribadi lain yang diperlukan oleh institusi kewangan.

Tunggu kelulusan permohonan: Selepas permohonan pinjaman dilengkapkan dan dokumen-dokumen diserahkan, institusi kewangan akan menilai kelayakan pemohon dan membuat keputusan sama ada permohonan diluluskan atau ditolak.

4. Pinjaman Pendidikan Yayasan

Pinjaman ini ditawarkan oleh yayasan atau badan amal untuk tujuan membiayai kos pengajian pelajar. Yayasan atau badan amal ini biasanya menawarkan pinjaman dengan kadar faedah yang lebih rendah atau bahkan tanpa faedah, bergantung kepada polisi dan keperluan yayasan tersebut.

Yayasan atau badan amal ini juga biasanya menawarkan bantuan kewangan lain seperti biasiswa atau sumbangan untuk membantu pelajar menguruskan kos pengajian mereka. Antara yayasan yang menawarkan pinjaman pendidikan adalah Pinjaman Boleh Ubah Yayasan Selangor, Pinjaman Boleh Ubah Yayasan Tenaga Nasional (YTN) dan lain-lain lagi.

Cara Mohon Pinjaman Pendidikan Yayasan

Berikut adalah beberapa langkah untuk memohon pinjaman pendidikan dari yayasan:

Cari yayasan yang menawarkan pinjaman pendidikan;

Semak kelayakan yang diperlukan untuk memohon pinjaman tersebut. Pastikan untuk memahami syarat-syarat dan polisi pinjaman yang dikenakan oleh yayasan tersebut;

Lengkapkan borang permohonan pinjaman pendidikan dan lengkapkan semua maklumat peribadi dan maklumat pendidikan yang diperlukan;

Sediakan dokumen-dokumen yang diperlukan seperti salinan kad pengenalan, surat tawaran pengajian dan dokumen peribadi lain yang diperlukan oleh yayasan.

Selepas permohonan pinjaman dilengkapkan dan dokumen-dokumen diserahkan, yayasan akan menilai kelayakan pemohon dan membuat keputusan sama ada permohonan diluluskan atau ditolak.

5. Pinjaman Pendidikan MARA

Kelayakan dan syarat-syarat untuk memohon Pinjaman Pendidikan MARA bergantung kepada jenis pinjaman yang dipohon dan terdapat beberapa langkah yang perlu diambil untuk memohon pinjaman tersebut. Oleh sebab itu, anda perlu memahami dengan jelas terma dan syarat yang dikenakan oleh MARA sebelum membuat keputusan untuk memohon pinjaman pendidikan dari MARA.

Cara Mohon Pinjaman MARA

Berikut adalah langkah-langkah untuk memohon pinjaman pendidikan dari MARA:

Pastikan anda memenuhi syarat-syarat kelayakan seperti mempunyai gred purata minimum yang ditetapkan dan memenuhi kriteria lain yang diperlukan;

Pilih jenis pinjaman yang sesuai dengan keperluan pendidikan anda;

Lengkapkan borang permohonan pinjaman MARA dan lampirkan dokumen-dokumen yang diperlukan seperti salinan kad pengenalan, surat tawaran pengajian dan dokumen peribadi lain yang diperlukan oleh MARA;

Serahkan permohonan pinjaman MARA dan dokumen-dokumen yang diperlukan ke MARA melalui portal permohonan dalam talian atau ke pejabat MARA yang berdekatan. Pastikan bahawa permohonan diserahkan sebelum tarikh tutup permohonan;

Selepas permohonan diserahkan, MARA akan menilai kelayakan anda dan membuat keputusan sama ada permohonan diluluskan atau ditolak. Anda akan diberitahu tentang keputusan melalui surat atau mesej.

6. Pinjaman Pendidikan JPA PIDN

Pinjaman Pendidikan JPA PIDN (Program Ijazah Dalam Negara) adalah program pinjaman yang disediakan oleh Jabatan Perkhidmatan Awam (JPA) bagi pelajar yang ingin menuntut dalam program ijazah di institusi pengajian tinggi awam (IPTA) atau politeknik di Malaysia. Program ini ditawarkan kepada pelajar berprestasi yang berpotensi dan memerlukan kewangan untuk menampung kos pengajian mereka.

Pelajar yang memenuhi syarat boleh memohon untuk mendapatkan pinjaman Pendidikan JPA PIDN melalui sistem permohonan dalam talian yang disediakan oleh JPA. Permohonan biasanya dibuka pada setiap tahun bergantung kepada keperluan dan
belanjawan yang disediakan oleh kerajaan
.

Cara Mohon Pinjaman Pendidikan JPA PIDN

Untuk memohon Pinjaman Pendidikan JPA PIDN, anda perlu mengikuti langkah-langkah berikut:

Lawati laman web rasmi JPA di
https://www.jpa.gov.my/
 dan cari butang permohonan pinjaman pendidikan.

Daftar akaun dalam talian dan lengkapkan semua maklumat yang diperlukan dalam borang permohonan. Pastikan maklumat yang diberikan adalah tepat dan lengkap.

Muat naik dokumen-dokumen yang diperlukan seperti transkrip akademik terkini, salinan kad pengenalan, surat tawaran pengajian dan lain-lain.

Sertai surat pengesahan pendapatan keluarga dan bukti pendapatan ibu bapa atau penjaga.

Pastikan anda membaca dan memahami terma dan syarat yang dikenakan oleh JPA sebelum membuat permohonan.

Hantar permohonan dalam talian dan tunggu kelulusan daripada JPA.

Selepas mendapat kelulusan, anda perlu menandatangani perjanjian pinjaman dengan JPA dan menjalani sesi kemasukan sebagai syarat untuk menerima pinjaman. Pelajar perlu membayar balik jumlah pinjaman selepas tamat pengajian dalam tempoh yang ditetapkan oleh JPA.

Apa Lagi yang Anda Perlu Tahu Tentang Pinjaman Pendidikan?

Sebelum memohon pinjaman pendidikan, anda juga perlu mempertimbangkan kekurangannya. Pertama sekali, anda sudah mula berhutang walaupun anda masih belum mendapat pekerjaan lagi. Dengan kata lain, hidup anda bermula dengan hutang. Ini boleh meningkatkan komitmen kewangan anda di masa depan apabila anda ingin membuat pinjaman yang lain, seperti untuk
beli kereta
 atau
beli rumah
, atau mengambil
pelan insurans kesihatan
 dan sebagainya.

Selain itu, terdapat beberapa kelemahan lain yang perlu diambil kira, seperti bunga pinjaman yang dikenakan. Jumlah bayaran balik yang diperlukan mungkin akan meningkat akibat daripada jumlah bunga yang perlu dibayar. Tambahan pula, beberapa jenis pinjaman pendidikan memerlukan jaminan seperti cagaran atau penjamin.

Hal ini mungkin menyukarkan pelajar yang tidak mempunyai cagaran yang mencukupi. Oleh itu, adalah penting untuk mempertimbangkan keseluruhan kos dan tanggungjawab sebelum membuat keputusan untuk memohon pinjaman pendidikan. Semoga artikel ini dapat membantu anda memahami lebih lanjut tentang pinjaman pendidikan di Malaysia dan membolehkan anda membuat keputusan yang bijak dalam memperoleh pinjaman tersebut.

Selain itu, jika anda ingin mendapatkan
perlindungan insurans kereta yang komprehensif
 untuk kereta anda, layari laman web Qoala untuk info lanjut. Qoala merupakan
platform perbandingan insurans online
 terbaik di Malaysia. Anda boleh mendapatkan
insurans kereta terbaik di Malaysia
 dengan tawaran proses yang mudah dan pantas pada harga yang menarik dan berpatutan.

Kongsi: